text:
Gongo
Muchidzidzo Chezvipenyu (Biology) gongo (clitoris in English) chikamu chenhengo yechikadzi inonzi mbutu. Kuti nhau yokutanya inzwisisike zviri nani tinofanira kukurukura kaumbirwo kakaitwa nhengo yechidzimai sokuonekwa kwainoitwa nechekunze. Vamwe vatauri vanoti chidziviro, uyu uri ndiwo mutauro une chiremera.
Contents
Kuumbwa kweNhengo[chinja | edit source]
Hwabvu[chinja | edit source]
Kunze kwayo nhengo yechikadzi ine zvipika zviviri zvingadaidzwa kuti hwabvu - labia kuEnglish. Hwabvu huri paviri, kunoita hwabvu hukobvu kwoitawo hwabvu hutete. Shoko rokuti hwabvu rinobva kuChiKorekore richireva kuti miromo - lips.
Hwabvu hukobvu (labia majora) ndihwo hunovhariridza chikamu chenhengo chinoonekwa nokunze. Hwabvu uhwu hunobva kuzvidya kusvika nepakati pane mukoronga kana kuti mutsemu. Pamusoro pehwabvu uhwu ndipo panokura choya kana kuti mavhudzi. Hwabvu hukobvu hunopendera pamukoronga pahunoshanduka kuva nyama tsvuku isina choya.
Hwabvu hutete (labia minora) ndizvo zvinzeve kana kuti mipendero iri mukati mehwabvu hukobvu. Hwabvu uhwu hunotangira nechekumusoro kune kabhinzi (gongo) huchinosvika zasi kune buri rekuzvara. Sekutaura kunoita zita racho, hwabvu hutete hudiki pane hwabvu hukobvu. Uyu hwabvu hutete ndihwo hunoti mamwe madzimai echitema vanoda kutanya kana kudhonza kuti hurebe kuita matinji.
Gongo[chinja | edit source]
Pakati panosangana hwabvu hutete nechekumusoro pane kanyama kadiki kangaenzane nebhinzi kukura. Mukutaura kwemazuva ose vamwe vanokati kabhinzi. Kanyama aka ndiko kanodanwa kunzi gongo. Kanyama aka kanoshandawo kuwedzera kuzipirwa kwemukadzi panguva yokunge agara nomurume wake pabonde. Kanyama aka kane zvitape (Nerves) zvinotapa kuzipa panguva yokurarana kwemurume nemukadzi. Kane simba rokugona kusvitsa mudzimai pakuchemerera kana kachinge kapuruzirwa nenzira inofadza.
Mukana[chinja | edit source]
Mukana ndiro buri rinobuda nemwana pakuzvara uye ndiro rinopinda nenhengo yemurume panguva yebonde. Mukana hausiri iwo buri rinobuda neweti kwete. Buri reweti riri nechepamusoro pari pazasi pegongo.


c: text/html

text:
Karoi
Karoi idhorobha riri mudunhu reMashonaland West, muZimbabwe.
Karoi inowanikwa makiromita 85 (53 maera) kubva muguta reChinhoyi iri guta guru riri pedyo,[1] uye makiromita 200 kuchamhembe nechekumadokero kubva muHarare.[2] Dorobha reKaroi riri mumugwagwa mukuru weA1 pakati peHarare neChirundu, pamuganhu weZimbabwe neZambia, iri makiromita 170 kuchamhembe nechekumadokero kubva muKaroi.[3] Mitsetse yakatarwa yakati sambamba yeKaroi inoti: 16° 48' 36.00"S, 29° 42' 0.00"E (Latitude:16.8100; Longitude:29.7000).
Mudhorobha reKaroi munowanikwa muzinda weKaroi District Administration. Rakakomberedzwa nemapurazi anorimwa fodya inobadara zvikuru.
Zita reKaroi rinoreva kuti "kamuroi kadiki". Mugore 1945 Karoi yakava nzvimbo yakapiwa kunyanya varungu vari varwi vehondo yepasi rose yechipiri vakawana rubatsiro kubva kuhurumende kuti vatange zvekurima fodya.
Mugore ra1992 kwakava nekuverengwa vanhu mudhorobha reKaroi kufungizirwa kuti huwandu hwaisvika pa14,763. Mugore ra2004, kwakafungizirwa kuti huwandu hwaisvika pa25,030.
Karoi ine masabhabha anonzi Chikangwe iri pachinhambwe chema makiromita maviri (1.2 maera), nechekumabvazuva nechepakati panoitirwa zvimabizimisi (CBD).

robotstxt: allowed

filter: keep


text:
Bvungapfunga
Mhute kana yakanyanya kukora inonzi bvungapfunga. Musiyano uripo pakati pemhute nebvungapfunga kuwanda kwacho kunodzivira kuwona zviri mberi. Mhute ikange yakora zvokuti zviri panhambwe inokwana 200m hazvichaoneke; ndipo painonzi bvungapfunga.
Mhute chiitiko chinoonekwa kana tumadonhwe twemvura tuchiyangarara mumhepo. Mhute inoitika ichikonzerwa nemamirio ekunze kana kuti pakutubuka kwechikwatamabwe. Inonyanaya kuonekwa apo pane mhepo inotonhora iri pamusoro pemvura inodziya. Kumwe kuitika kwemhute kunoonekwa pakufema pamusi wekuti kunze kune chando. Kupfungaira kunoonekwa kuchibuda pamuromo nemhuno inotova mhute.
MuZimbabwe mhute inoonekwa pedyo nemadhamu munguva yechando; chiitiko ichi chinoonekwa rungwanani padhamu reMazowe. Mhute inokonzera kuti zviri kure zvisanatse kuonekwa, zvokuti vatyairi vemuchovha vanonetseka kuona kwavari kuenda.


text:
Muchaneta Chimuka
HURUMENDE pamwe nemasangano akasiyana yakakurudzirwa kutsigira zvizere varimi vadiki avo vari kusangana nematambudziko makukutu zvichitevera kusanduka kwemamiriro ekunze uko kuri kukanganisa goho.Izvi zvakabuda pamusangano wakaitwa muHarare nguva pfupi yadarika wekunzvera nyaya dzekusanduka kwemamiriro ekunze uyo wakapindwa nevamiriri vemasangano anoona nezvekurima vakabva kunyika dziri mudunhu reAfrica.
Vachitaura pamusangano uyu, chamangwiza wesangano reNational Association of Non-Governmental Organisations (Nango) Dr Cephas Zihumwe vakati varimi vechidiki vanofanira kutsigirwa mumatambudziko avari kusangana nawo sezvo vari ivo vari kuita kuti nyika inge ichiwaniswa kudya.
“Chikamu che80 percent chevanhu vari muSub-Saharan Africa vanogara kumaruwa uye vari kupona nenyaya dzekurima asi kuti vari kudzorerwa kumashure nepamusaka pekushaikwa kweminda yakakwana yekurima, kusanduka kwemamiriro ekunze uye zvekushandisa mukurima,” vakadaro.
Vakati panofanira kutorwa matanho akasimba ekufundisa varimi vechidiki nzira kwadzo dzekurima kuburikidza nekushandisa ruzivo rwechizvino-zvino kuti vange vachirwisa nyaya dzekusanduka kwemamiriro ekunze.
Sachigaro wesangano revarimi vadiki kunyika yeLesotho reSmall Scale Farmers Forum of Lesotho, Mai Mamalefetsane Phakoe, vakati zvakakosha kuti hurumende dzenyika dzemuAfrica dzitsigire zvakasimba mabasa ekurima.
“Pane dambudziko guru ndepekuti panonzverwa nyaya dzevarimi muParamende murimi wacho anenge asimo saka vamwe vatungamiriri vacho vanenge vachitaura zvavanofungidzira kuti ndizvo zvinodiwa nevarimi. Zvakakosha kuti varimi vapihwe mikana yekudura zvichemo zvavo pane kuita zvekufungirwa nevamwe vanhu vasiri muhindasitiri yacho,” vakadaro.
VaSimon Vilakazi avo vanove murongi kuchikamu cheFood Security Programme kusangano reEconomic Justice Network (EJN) vanotiwo zvakakosha kuti kumaruwa kunge kuchisimudzirwa munyaya dzemahindasitiri.
“Nekuda kwekuti goho harisi kubudirira kumaruwa varimi vazhinji vave kuuya kumaguta kuzotsvaga chouviri nokudaro huwandu hwevanhu huri kuwedzera mumaguta. Zvakakosha kuti varimi vechidiki kumaruwa vange vachibatsirwa kuvamba mabhizimisi kuti vakwanise kuvandudza zvinhu zvavanokohwa nekuzvigadzira vachiisa mumagaba vachitengesa. Izvi zvinobatsira mukuderedza huwandu hwevanhu vanouya kumaguta,” vakadaro.
Vachitaura pachiitiko chimwe chete ichi, Mai Fortunate Nyakanda avo vanove mukuru weZimbabwe Organic Producers and Promoters Assocciation (ZOPPA Trust) vakati varimi vadiki nevakuru vari kusangana nedambudziko rekusanduka kwemamiriro ekunze izvo zviri kuderedza goho ravo.
“Varimi vechidiki vari kushandisa nzira idzo dzinobatsira mukuderedza kusvibiswa kwemweya asi ndivo vari kunyanya kushungurudzwa nenyaya dzekusanduka kwemamiriro ekunze. Tiri kuedza napose patinogona kuti tinge tichishandisa mafudze wemanyowa, mashizha emiti pachinzvimbo chefetereza iyo ine mishonga inokanganisa mamiriro ekunze. Mvura haisi kunaya nenzira inofadza nekuda kwekuti pane zviri kukanganiswa munharaunda,” vakadaro.
Vakati sangano ravo riri kudzidzisa varimi vazhinji kuti vange vachirima vachisandisa zviwanikwa (organic farming) inove nzira iri nyore uye isingadhure.
Hurumende, vanodaro Nyakanda, inofanira kutsigira varimi muzvirongwa zvemadiridziro kuitira kuti nyika ikwanise kurwisa nzara nehurombo.


text:
MHUKA dzinoti mbada/ingwe, shumba, dindingwe nebere dzine mavara pamakanda adzo. Mavara embada, dindingwe neebere anonyatsooneka zvakajeka, asi eshumba anoonekwa muvana. Vana veshumba nevedzimwe mhuka dzinoti mbada, dindingwe, gava, imbwa nebere vanonzi handa.
Dindingwe, serine handa yaro pamufananidzo, ndiro rinozivikanwa nekumhanya kudarika chero ipi zvayo mhuka inofamba nemakumbo pasi rose. Pakutaridzika kwaro, dindingwe rakada kufanana nembada, asi iro rine mitsetse kana kuti mitsara matema miviri inobva pamaziso ichidzika nematama zvekuti inoita semisodzi mitema.
PachiRungu dindingwe ndiro “cheetah”.
Nekuda kweganda raro rakanaka zvikuru, ndipo panobva tsumo inoti: Dindingwe rinonaka richakweva rimwe, asi kana iro rokwevewa roti mavara angu azara ivhu.


text:
Rukuvhute
Rukuvhute (umbilical cord) inhengo inovapo mushure mokunge mukadzi abata pamuviri mwana achitanga kukura mudumbu maamai vake. Rukuvhute inhengo yakaita sechubu inofambisa chikafu kubva kuna amai kuenda kumwana ichitorawo tsvina dzabva kumwana ichiendesa kuna amai kwadzinoraswa.
Nhengo iyi inobata paguvhu remwana kuna amai ichinobata pamadziro echibereko. Panozvarwa mwana rukuvhute runochekwa rwuchisungwa.
Tsika[chinja | edit source]
Mamwe marudzi emuZimbabwe vanokoshesa kuchengetedza rukuvhute rwemwana urwo vanocherera panzvimbo inozivikanwa pamusha wavo. Asi vamwe havatevedzi tsika iyoyi, vanorasa rukuvhute muchimbuzi.


text:
Zvapupu zvaJehovha
—Tiri Vanhu Vakaita Sei?
Tinobva mumadzinza nemitauro zvakasiyana-siyana asi zvinangwa zvedu zvakafanana ndizvo zvinoita kuti tibatane. Chinonyanya kukosha ndechokuti tinoda kukudza Jehovha, Mwari akaita kuti Bhaibheri rinyorwe uye Musiki wezvose. Tinoedza chaizvo kutevedzera Jesu Kristu uye tinodada nokudaidzwa kuti vaKristu. Mumwe nomumwe wedu anobatsira vanhu kuti vadzidze Bhaibheri uye nezveUmambo hwaMwari. Chinoita kuti tinzi Zvapupu zvaJehovha imhaka yokuparidza, uye kutaura kwatinoita nezvaJehovha Mwari noUmambo hwake.
Ongorora zviri panzvimbo yedu. Verenga Bhaibheri paIndaneti. Ziva zvakawanda pamusoro pedu uye zvatinotenda.


text:
Guta (dhorobha)
Guta (City in English) zvinoreva nzvimbo yakakura yakagarwa nevanhu vakavaka dzimba nezvimwe zvivakwa. Gutaguru reZimbabwe rinonzi Harare; mamwe maguta anosanganisira, Bulawayo, Gweru, Mutare, Kadoma, Chinhoyi, Bindura.
Mamwe mazita anoshndiswa ndeekuti dhorobha kana kuti taundi.
Shoko rokuti taundi rinobva pana town kuEnglish.
Shoko rokuti dhorobha rinobva pana dorp kuAfrikaans.
Katungu zvinoreva musha uri kwawo wega kusina vamwe - isolated dwelling place.
Nhoroondo[chinja | edit source]
Mukutaura kwakare guta zvinoreva musha waShe, uyu uri musha wakakura ungadzi zvakare nzanga.
Gutaguru[chinja | edit source]
Nyika imwe neimwe ine guta rakasarudzwa kuti rive ndiro gutaguru. Kazhnji guta iri ndiro rinenge rakavakwa hofisi dzemutungamiri wenyika uye hofisi dzemakurukota ehurumende yenyika iyi. Munyika dzakawanda gutaguru ndiro rine hugari hwevanhu vakawanda kudarika mamwe maguta ose enyika iyi. Asi mune dzimwe nyika zvinoitika kuti guta guru harisiro rine hugari hwevanhu vakawanda kudarika mamwe maguta ose enyika iyi. Somuenzaniso gutaguru reNigeria rinonzi Abuja rine hugari hwevanhu 776,298 asi guta reLagos rine vanhu vanosvika 7,937,932. Kunyika yeCanada gutaguru reko Ottawa rine hugari hwevanhu 883,391 asi guta reToronto riine hugari hwevanhu 2,615,060; kureva kuti huwandu hwevanhu muToronto hwakapetwa kana kudarika Ottawa. Rimwe shoko ringashandiswa kuturikira capital city nderekuti guta nhengedzwa - apa kureva guta riri pamusoro pemamwe pachimiro chekuvakwa kwaro kana kukosheswa kwemabasa anoitwa mariri.


text:
Nhova
Nhova kana kuti chipande (fontanel in English) chikamu chiri pamusoro yevana vacheche chakapfava panotaridzika pasina bvupa redehenya. Nhova inotendera kuti musoro wemwana uwumbike, kudzoka, nokudzvanyika panguva yokuzvarwa; izvi zvinobatsira kuti mwana abude pamukana waamai zviri nyore. Mapfupa emusoro anosimba kusvika nhava yavhara pamwedzi gumi nemisere kusvika makumi maviri nemina (18-24).
Tsika[chinja | edit source]
- Vamwe vanotenda kuti nhova inofanirwa kurapwa nemishonga inozorwa pamusoro penzvimbo yacho.
- Mazuva ano kwave nevazhinjiwo vasisashandise mishonga yenhova, vanotenda mukupa mwana mvura yekunwa yakawanda kuti muviri wake usarase mvura yakawanda.


text:
Hondo yePasirose yeChipiri
Hondo yePasirose yeChipiri (HP2) (neChirungu: World War Two, WW2) kana kuti Hondo yaHitler yaiva hondo dandiranyika yakarwiwa nenyika zhinji dzePasirose kuvamba mugore 1939 ichizopera mugore 1945. Hondo iyi yakarwiwa nehuzhinji hwenyika dziri pasirose, kusanganisira mhitsa dzehondo - super-powers. Pakuguma kwazvo kwakamuka mapoka enyika akabatana kurwa hondo aiti mawuto echirwirangwe (allied forces) nendururani dzehondo - (axis forces), . Hakuna hondo pasirose yambotekeshera matunhu sehondo iyi, yakarwiwa nevarwi vemawuto vanosvika mamirioni zana (100 million) vaibva kunyika dzinodarika makumi matatu (30). Munguva iyi nyika dzakanga dziri muhondo dzakunga simba rose rehupumi, dzidzo yeScience, uye hushangazhi hwadzo kuti hushandire hondo iyi. Musiyano pakanga pasisina pakati pemawuto nevanhuwo zvavoakanga nokuti vose vakanga voita shishi nebamba rose kuti vatsigire nyika dzavo pakukunda hondo iyi.
Vanhu vazhinji vakafa muhondo iyi kusanganisira vazhinji verudzi rwaIsrael vakaurayiwa nemutongi godzonga (tyrant, dictator) ainzi Adolf Hitler muhuipi hunodanwa kunzi rutsvamhumburu rwemaJudah - (Holocaust). Vanhu vakafa muhondo iyi vanofungidzirwa kusvika 50-70 miriyoni. Nhamba yevanhu vakafa iyi inoita kuti hondo iyi ive ndiyo hondo yakaipisa parufu rwevanhu munhoroondo yepasirose.
Zvombo zveShomwe[chinja | edit source]
Apo Hondo yePasirose yeChipiri yanga yosvika pakupera kwakashandiswa zvombo zveshomwe zviviri, zvose zvakadonhedzwa nendege dzemawuto eUnited States panyika yeJapan. Musi waAugust 6, 1945 bhomba rakasenga Uranium rakadhurwa kuJapan muguta reHiroshima. Mushure memazuva matatu bhomba rakasenga Plutonium rakadhuurwa kuJapan zvakare muguta reNagasaki. Zvombo zveshomwe zviviri izvi zvakauraya vanhu vanosvika chifo che 200,000 vakanga vakuvadzwa zvakaipisa nekudhuuka kwawo.


text:
Dumba
Muchidzidzo chePimanyika, dumba (Pyramid kuEnglish) chivakwa chine zviso zvese zvokunze (tisingaverenge hwaro) zvakaumbwa kuita gonyonhatu uye zviso izvi zvichinosangana pachimiso chiri pachisuvi. Hwaro hwedumba hunogona kunge hwakaumbwa kuva chero ipi zvayo gonyozhinji (polygon). Izvi zvinoreva kuti dumba rine zviso zvakaumbwa kuva gonyonhatu zvinoverengwa kuva zvitatu kana kuraudza. Dumba reSkweya ndiro rinowonekwa kazhinji.
Kupiwa kwezita[chinja | edit source]
Shoko rokuti dumba rinotoredzera kubva pachiumbwa chinoonekwa kana tichitema mashanga echigabe nokuamisa kuita matumba. Kune matumba ariko nhasi kunyika yeEgypt ayo akavakwa kuti ave nzvimbo yaivigwa anaPharoah madzimambo eEgypt. Dumba ratinoona pakuwunganidza mashanga echibage harifanane kuti gedye-gedye nematumba ari kuEgypt; iri zita rapiwa nokuti ndiro riri pedyo pakucherechedza kuumbwa kwakaitwa dumba
Mhando dzeDumba[chinja | edit source]
Tiri muchidzidzo Kupimanyika, kune marudzi ematumba anodanwa zvakasiyana zvichienderana nechiumbwa chiri pahwaro hwedumba racho. Sokuti kune: dumba regonyonhanhatu (hexagonal pyramid); kwoita dumba reSkweya (square based pyramid); dumba regonyonhatu (triangular pyramid); dumba regonyoina tsazamakonyo (rectangular pyramid), zvichingodaro.
Bibliography[chinja | edit source]
- Wolfgang Kosack: Die altägyptischen Pyramidentexte. In neuer deutscher Uebersetzung; vollständig bearbeitet und herausgegeben von Wolfgang Kosack. Christoph Brunner, Berlin 2012, ISBN 978-3-9524018-1-1.


text:
Muchato
Muchato chiitiko chekunge murume nemukadzi vari kuroorana vachiita mhiko dzavo dzokugara vose. kazhinji kuitwa kwemhiko kunoteverwa nemhemberero apo vanhu vakakokwa vanenge vofara pamwe nevachati.
Muchato unokwanisa kuitirwa muKereke kana kuitirwa mudare raMudzviti. Vanochata vanowanza kunge vaine vafakazi vanopupura kuti vaona muchato uwu vachiisa runyoro rwavo pagwaro remuchato. Mukadzi anenge achichata anonzi mwenga, murume anenge achichata anonzi sakuwana kana kuti zenda - saka vachati vanenge vari zenda nomwenga.
MuZimbabwe nekune dzimwe nyika nhau yekuroorana inoperera pamberi pemhuri nevabereki pasina kuenda kunochata kuKereke kana kuhurumemnde. MuZimbabwe murume anenge aripa roora paanozopiwa mukadzi natezvara. Kunyika dzevarungu mukuwasha anopiwa mukadzi asina roora raaripa. Kune dzimwe nyika mukadzi ndiye anoripa mari achitora mururme kuti ave wake; iyi tsika inowanikwa kuIndia.


text:
NYAYA IRI PAKAVHA | ZVAUNGAITA KUTI UFARIRE BASA RAKO
Zvekushanda Nesimba Ndezvekare Here?
Alex anotura befu paanosimudza rimwe bhokisi achiriisa murori yekambani yaanoshandira inoita zvekutamisa vanhu. Anozvibvunza kuti, ‘Sei ndichingoramba ndiri pabasa iri risina pundutso? Ndichazobudirirawo riini? Upenyu hwaizova nani kudai ndisingafaniri kushanda!’
SaAlex ataurwa pamusoro apa, vanhu vakawanda mazuva ano havafariri kushanda nesimba. Mumwe makanika anonzi Aaron anoti, “Vakawanda vanofunga kuti kushanda basa rinoita serepasi kunonyadzisa. Nechemumwoyo vanenge vachiti: ‘Ndiri kumbobata-bata kusvikira ndazowana rimwe riri nani.’”
Sei vakawanda vasingadi kushanda nesimba? Zvimwe inyaya yezvavanonzwa mune zvinobudisa nhau, kuti hunonzi upenyu kugara muumbozha wakadekara hako. Matthew uyo anoita basa rekugadzirisa zvivako anoti, “Vanhu vanofunga kuti kana uchifanira kushanda nesimba kuti urarame, zvinokuomerawo kuti uzobudirira.” Shane uyo anoona nezvekuchengetedzwa kwezvivako anobvumirana naMatthew. Anoti: “Vanhu havachadi kushanda zvinoenderana nemari yavanobhadharwa.”
Asi vanhu vakawanda vakabudirira vanofarira kushanda nesimba. “Ndinofunga kuti kushanda nesimba kunoita kuti unyatsogutsikana, kunyanya kana uine chinangwa chakanaka,” anodaro mumwe anoita zvekuvaka anonzi Daniel, ane makore 25. Andre, ane makore 23 anobvumiranawo nazvo. Anoti, “Ndinofunga kuti kushanda ndiko kunoita kuti munhu afare. Kusashanda nesimba kunoita kuti munhu agare asingafari, achingosurukirwa chete!”
Vanhu vakadai saDaniel naAndre vakaita sei kuti vafarire kushanda nesimba? Vakashandisa zvinodzidziswa neBhaibheri muupenyu hwavo. Bhaibheri haritsigiri zvachose usimbe, asi rinokurudzira kushanda nesimba uye kutsungirira. Bhaibheri haringotiudzi kuti tishande nesimba chete asi rinoratidzawo zvatingaita kuti tifarire basa redu.
Ndezvipi zvinotaurwa neBhaibheri zvinogona kukubatsira kuti ugutsikane nebasa rako? Tinokukumbira kuti uone zvimwe zvacho zvichakurukurwa munyaya inotevera.


text:
Nhau 64: Soromoni Anovaka Tembere
Dhavhidhi asati afa, akapa Soromoni rongedzero dzakabva kuna Mwari dzokuvaka tembere yaJehovha. Mugore rechina roubati ushe hwake, Soromoni anovamba kuvaka tembere, uye kunotora makore manomwe nehafu kuipedza. Makumi ezvuuru avarume anoshanda patembere, uye kuvaka kunodya mari zhinji zhinji. Imhaka yokuti ndarama zhinji kwazvo nesirivha zvinoshandiswa mairi.
Tembere ina makamuri makuru mairi, saakanga ane tabernakeri. Asi makamuri aya anoukuru hwakapetwa ruviri panohwohwo hwaari mutabernakeri. Soromoni anoita kuti areka yesungano ipinzwe mukati mekamuri retembere, nezvimwe zvinhu zvaichengetwa mutabernakeri zvinopinzwa mune rimwe kamuri.
Panopera tembere, panova nechengetwo huru. Soromoni anogwadama pamberi petembere ndokunyengetera, sezvaungaona mumufananidzo. 'Kunyange denga rose harina kukura zvikuru zvokuti ringakuringanai,' Soromoni anodaro kuna Jehovha, 'ndoda, zvino, tembere iyi.' Asi, O Mwari wangu, ndapota tererai vanhu venyu pavanonyengeterera kunzvimbo ino.'
Panopedza Soromoni munyengetero wake, mwoto unoburuka kudenga. Unonyungudisa zvibairo zvemhuka zvaitwa. Uye chiedza chinoteya meso chinobva kuna Jehovha chinozadza tembere. Uku kunoratidza kuti Jehovha ari kuterera, uye kuti anofadzwa netembere nomunyengetero waSoromoni. Tembere, pane tabernakeri, zvino inova nzvimbo inouya vanhu kuzonamata.
Soromoni anobata ushe nouchenjeri kwenguva refu, uye vanhu vanofara. Asi Soromoni anoroora vakadzi vazhinji vokudzimwe nyika vasinganamati Jehovha. Ungaona here mumwe wavo achinamata pamberi pechidhori? Pakupedzisira vadzimai vake vakaita kuti Soromoni anamatewo vamwe vamwari. Unoziva here chinoitika apo Soromoni anoita ikoku? Haachisirizve kubata vanhu nomutsa. Anova noutsinye, vanhu havachisirizve kufara.
Ikoku kunoita Jehovha atsamwire Soromoni, uye anomuudza kuti: 'Ndichakutorera umambo ndigohupa kunomumwe munhu. Handizoiti izvi muupenyu hwako, asi mukutonga kwomwanakomana wako. Asi handibvisi vanhu vose voumambo pamwanakomana wako.' Ngationei kuti kunoitika sei.
1 Makoronike 28:9-21; 29:1-9; 1 Madzimambo 5:1-18; 2 Makoronike 6:12-42; 7:1-5; 1 Madzimambo 11:9-13.
Mibvunzo
- Zvinotorera Soromoni nguva yakareba sei kuti apedze kuvaka tembere yaJehovha, uye nei pachishandiswa mari yakawanda kwazvo?
- Mutembere yacho mune makamuri makuru mangani, uye chii chinoiswa mukamuri romukati?
- Soromoni anotii mumunyengetero wake panopera tembere yacho?
- Jehovha anoratidza sei kuti anofadzwa nomunyengetero waSoromoni?
- Vadzimai vaSoromoni vanoita kuti aitei, uye chii chinoitika kuna Soromoni?
- Nei Jehovha atsamwira Soromoni, uye Jehovha anotii kwaari?
Mibvunzo yokuwedzera
- Verenga 1 Makoronike 28:9, 10.
Tichifunga nezvemashoko aDhavhidhi akanyorwa pana 1 Makoronike 28:9, 10, tinofanira kuvavarira kuitei muupenyu hwedu hwezuva nezuva? (Pis. 19:14; VaF. 4:8, 9)
- Verenga 2 Makoronike 6:12-21, 32-42.
Soromoni akaratidza sei kuti hakuna chivako chinovakwa nomunhu chinogona kukwana Mwari Womusorosoro? (2 Mak. 6:18; Mab. 17:24, 25)
Mashoko aSoromoni ari pana 2 Makoronike 6:32, 33 anoratidzei nezvaJehovha? (Mab. 10:34, 35; VaG. 2:6)
- Verenga 2 Makoronike 7:1-5.
Sezvo vanakomana vaIsraeri vakanzwa vachida kurumbidza Jehovha pavakaona mbiri yake, isu tinofanira kunzwa sei nhasi patinofunga nezvokukomborera kwaJehovha vanhu vake? (2 Mak. 7:3; Pis. 22:22; 34:1; 96:2)
- Verenga 1 Madzimambo 11:9-13.
Upenyu hwaSoromoni hunoratidza sei kukosha kwokuramba wakatendeka kusvikira kumugumo? (1 Madz. 11:4, 9; Mat. 10:22; Zvak. 2:10)


text:
Mwaka wechizana
Shoko rokuti mwaka wechizana (century in English) rinoreva kuverengwa kwemakore zana (100) zvichibva pagore rechi(xx01) panotangira zana racho kusvika pagore rechi(x100) parinoperera. Somuenzaniso chizana 19 chakatanga mugore 1801 chikapera mugore 1900; mwaka wechizana 13 chakatanga mugore 1301 chikapera mugore 1400.
Pari zvino tiri muchizana 21 chakatanga mugore 2001 uye chinotarisirwa kupera mugore 2100.
Vanhu vekuEurope vakapamba Africa mumwaka wechizana 19; pakazopera mwaka wechizana 20 Africa yose yanga yawana rusununguko. Ghana ndiyo yakatanga kuwana rusununguko mugore ra1957 , Namibia ndiyo yakapedzisira mugore ra1990.


text:
BAZI rezvemitemo nenyaya dzeparamende riri mushishi kuvandudza mitemo kuitira kuti avo vanenge vabatwa nemhosva dzekushungurudza vanhukadzi varangwe zvakaomarara. Mashoko aya akataurwa nemunyori mukuru webazi iri, Mai Viginia Mabhiza, nguva pfupi yadarika pavaiparura chirongwa chine donzvo rekurwisa kushungurudzwa kwevanhukadzi, cheNational Action Plan Against Rape and Abuse.
“Tinonzwa kushungurudzwa nekubatwa kwevanhukadzi chibharo zuva nezuva izvi zvaita kuti tibatane nebazi rinoona nezvevanhukadzi nekuenzaniswa kwemikana mukugadzirisa mitemo zvakaringana, kunyanya tichitarisa nyaya dzekushungurudzwa kwevanhukadzi,” vakadaro Mai Mabhiza.
Vakati bazi ravo riri mushishi kuvandudza mitemo kuitira kuti vanobatwa nemhosva dzakaita sekubata chibharo varangwe zvakasimba.
“Veruzhinji vakasununguka kutinyorerawo tsamba dzine maonero avo nezvishuwo zvavo izvi zvichatibatsira zvakare kubuda nemitemo yakasimba inogutsa veruzhinji,” vakadaro Mai Mabhiza.
Vakati nyaya dzinenge dzamhan’arwa kumapurisa dzinofanira kufamba negwara chairo kusvikira dzapedza kutongwa kumatare.
“Isu sebazi tinokurudzira kuti kana nyaya dzamhan’arwa dzinofanirwa kufamba nematanho kusvika munhu apara mhosva apihwa mutongo wake. Zvakare kune vaya vanenge vaenda kunomhan’ara kumapurisa musadzoke mave kuti hamuchadi kuti nyaya idzi dzienderere mberi, nyaya ngaipihwe mutongo, zvechiwoko muhomwe kwete,” vakadaro Mai Mabhiza.


text:
Ivhu (Dhaga)
Shoko rokuti ivhu rinoreva dhaga ratinotsika tichifamba, rinova ndiro rinomera mbeu, miti nemadzinde akasiyana-siyana. Ivhu rinowanikwa riine ruvara rwakasiyana munzvimbo dzakasiyana; kune jecha, gova, shapa, munyakwe, zvichingodaro. Mumatunhu eDomboshava neMazowe munowanikwa ivhu dzvuku rinonzi gova kana kuti katondo.
Zvakaworera muvhu zvinobva pamadzinde semashizha nemakwati akaworera zvinodanwa kunzi mutsakwani - humus.
- Kuchinga (restore soil fertility)
Mhando dzevhu[chinja | edit source]
Munyakwe (clay kuChirungu)
- Munyakwe, chinyakwe, rondo, dongo (clayey soil) imhando yedhaka rakatsetseka rinonamira kana ratoteswa. Dhaka iri rinoshandiswa kuumba hari nezvimwe zviumbwa.
- Mhamhare kana mamhare (Soil in which thorn trees flourish) apa kureva ivhu rinokudza miti yeminzwa.
Gukuravhu[chinja | edit source]
Shoko rokuti gukuravhu (soil erosion) rinoreva kutakurwa kwevhu kubva panzvimbo pari richikukurwa nemvura yekunaya kana nemhepo. Gukuravhu rinokonzera kuti nzizi nehova dzizare nevhu dzichigumisidza dzapwa sezvakaita rwizi Save mune dzimwe nzvimbo.


text:
Kurima neMombe
Zvinodiwa pakurima nemombe[chinja | edit source]
Joko (yoke) - iri idanda rakavezwa rikakwenenzverwa rinoturikwa pamutsipa wemombe kuti dzive dzinokwanisa kuzvuva gejo. Kumativi maviri kunoperera Joki kune nzvimbo mbiri dzine zvikeyi panova panoboperwa mombe kuti joki risimbe mutsipa wembombe usasiyana nejoki. Zvikeyi zvakagadzirwa nemapuranga maviri anopinzirwa akarurama pajoki akataramukana nhambwe inosvika 30-32centimetre Zvikeyi zvakapamhamha kuita 4-5 centimetre uye zvine nzvimbo dzakachekwa apo panoboperwa zvitorobho. Nzvimbo dzokubopera zvitobho dzinokwanisa kuva mbiri kana nhatu pachikeyi chimwe kuitira kuti tikwanise kubopa mombe dzine mitispa yakakura zvakasiyana.
Gejo - iri ndiro badza resimbi rinokwehwa nemombe richitiginura pasi nokupindura ivhu.
Tyava (whip) chinorukwa netambo dzerwodzi runosvuurwa kubva pamiti yakaita semupfuti, musasa, munhondo zvichingodaro. Tyava chinokwanisa kurukwa netambo nhatu (gurumbindo) kana ina (mhumburu).
Mombe - nguva zhinji mhando yemombe inoshandiswa inenge iri, dhonza kana kuti ngavi. Idzi dzinenge dziri mombe hono dzakatenhwa kuti dzisabereka, izvi zvichibatsirawo kuti dzive mombe dzakapfava kana zvichienzaniswa nemabhuru kana kuti handira. Vamwewo vanoshandisa mombe nzvari, matsiru nemhou pakurima; izvi zvinoitwa kunyanya pasina ngavi mudanga. Mombe yasvika pazera rokuti ichitanga kupingudzwa inonzi jong'osi.
Kupingudza (training or breaking an oxen) - iri izwi rinoreva kudzidzisa mombe isina kumbobvira yakabopwa kuti igone kutevera zvinodiwa nemukokeri ari kushanda nayo. Izvi zvinosanganisira kuti: mombe ive inopfava painosungwa tambo ichinobopwa pajoko, kutevera mashoko anotaurwa nemukokeri sokuti mombe idzoke shure kana mukokeri adaro. Mombe dzinobopwa dzinopingudzwa kusvika pamatanho akasiyana zvichienderana neari kupingudza.
Tambo - dzinosiyana zvichibva nokuti munhu awana pakadii. Kune tambo: dzakarukwa nerwodzi; tambo dzedehwe rakasukwa rakaomeswa; tambo dzeshinda yakasimba zvichingodaro.
Mukokeri uyu munhu anotungamira mombe achiita kuti dzifambe nenzira yekuri kuitwa basa racho. Mombe kana dzapingudzwa dzinokwanisa kusvika padanho rokuti panenge pasisadiwe mukokeri zvikurusei pamabasa ari nyore sekurima negejo.
Mutyairi - uyu ndiye munhu anenge ari kukarira mombe kuti dzishande nesimba imwe nguva achirova mombe netyava kuti dzifambise dzisakorondoke. Munhu mumwe ari pagejo anogona kuva mutyairi panguva imwe chete zvichienderana nokuti mombe dzakapingudzwa dzikaziva basa zvakadini uye kuti iye akabata gejo anobata basa zvakadii ari ega.


text:
Ndivanaani Vari Kuita Kuda kwaJehovha Mazuva Ano?
Zvapupu zvaJehovha zvinowanika pasi rose uye zvinobva mumarudzi ose netsika dzose. Chii chakabatanidza boka iri rine vanhu vakasiyana-siyana?
Chii Chinodiwa naMwari?
Mwari anoda kuti kuda kwake kuzivikanwe pasi rose. Chaanoda chacho chii, uye ndivanaani mazuva ano vari kudzidzisa vamwe nezvacho?
Zvapupu zvaJehovha Vanhu Verudzii?
Unoziva Zvapupu zvaJehovha zvingani? Chii chaunonyatsoziva nezvedu?
Nei Tichinzi Zvapupu zvaJehovha?
Ona zvikonzero zvitatu nei takazotanga kushandisa zita iri.
Chokwadi cheBhaibheri Chakawanikwazve Sei?
Tingava sei nechokwadi chokuti tinonzwisisa zvinodzidziswa neBhaibheri?
Takabudisirei Shanduro yeNyika Itsva?
Chii chinoita kuti shanduro iyi yeShoko raMwari ive yakasiyana nedzimwe?
Chii Chauchawana Pamisangano Yedu yechiKristu?
Tinoungana pamwe chete kuti tidzidze Magwaro uye kuti tikurudzirane. Uchagamuchirwa noushamwari!
Kuwadzana Nevatinonamata Navo Kunotibatsira Sei?
Shoko raMwari rinokurudzira kuwadzana kwechiKristu. Dzidza kuti ungabatsirwa sei nokuwadzana kwakadai.
Misangano Yedu Yakaita Sei?
Wakamboshamisika here kuti chii chinoitwa pamisangano yedu? Hapana mubvunzo kuti uchafadzwa nemhando yedzidzo yeBhaibheri yaunogona kuwana ikoko.
Nei Tichipfeka Zvakanaka Pamisangano Yedu?
Zvatinopfeka zvine basa here kuna Mwari? Dzidza kuti mazano api eBhaibheri anotibatsira pakusarudza zvokupfeka uye pakushambidzika.
Ndeipi Nzira Yakanakisisa Yokugadzirira Nayo Misangano?
Kufanogadzirira misangano yedu kuchaita kuti ubatsirwe nayo zvikuru.
Chii Chinonzi Kunamata Kwemhuri?
Ona kuti urongwa uhwu hungakubatsira sei kuswedera pedyo naMwari uye kusimbisa ukama hwemhuri yako.
Nei Tichipinda Magungano Makuru?
Gore rimwe nerimwe, tinoungana pazviitiko zvitatu zvinokosha. Ungabatsirwa sei nemagungano aya?
Basa Redu Rokuparidza Umambo Rakarongwa Sei?
Tinotevedzera muenzaniso wezvakaitwa naJesu achiri panyika. Ndedzipi dzimwe dzenzira idzi dzokuparidza nadzo?
Chii Chinonzi Piyona?
Zvimwe Zvapupu zvinopedza maawa 30, 50, kana kuti kunyange anopfuura pamwedzi mubasa rokuparidza. Chii chinovakurudzira?
Zvikoro Zvipi Zvakaitirwa Mapiyona?
Idzidzo ipi inokosha inowaniswa vaya vanozvipira kupa nguva yavo yakazara kubasa rokuparidza Umambo?
Vakuru Vanobatsira Sei Ungano?
Vakuru varume vane ukama hwakasimba naMwari avo vanotungamirira muungano. Vanopa rubatsiro rwakaita sei?
Basa reVashumiri Vanoshumira Nderei?
Vashumiri vanoshumira vanobatsira kuti zvinhu zvifambe zvakanaka muungano. Ona kuti basa ravo rinobatsira sei vose vanopinda misangano.
Vatariri Vematunhu Vanotibatsira Sei?
Vatariri vematunhu vanoshanyira ungano nechinangwa chipi? Ungabatsirwa sei nokushanya kwavanoita?
Tinobatsira Sei Hama Dzedu Dziri Mumatambudziko?
Dambudziko parinouya, tinokurumidza kuronga kupa ruyamuro runobatsira uye nyaradzo inobva muMagwaro kune vaya vanenge vawirwa nenjodzi. Munzira dzipi?
Ndiani Boka Romuranda Akatendeka, Akangwara?
Jesu akavimbisa kuti aizogadza boka romuranda kuti rigovere zvokudya zvine chokuita nokunamata panguva yakakodzera. Izvi zviri kuitwa sei?
Dare Rinodzora Rinoshanda Sei Mazuva Ano?
Muzana remakore rokutanga, boka duku revarume vakuru nevaapostora raishumira sedare rinodzora muungano yechiKristu. Ko nhasi?
Chii Chinonzi Bheteri?
Bheteri inzvimbo yakasiyana nedzimwe ine chinangwa chinokosha zvikuru. Dzidza zvakawanda nezvevaya vanoshanda ipapo.
Pahofisi Yebazi Panoitwei?
Vanenge vashanya vanobvumirwa kutenderera vachiratidzwa chero imwe yemahofisi edu ebazi. Tinokukoka kuti uitewo kudaro!
Mabhuku Edu Anonyorwa Uye Anoshandurwa Sei?
Tinobudisa mabhuku mumitauro inopfuura 700. Nei tichiita zvose izvozvo?
Mari Inoshandiswa Pabasa Redu Romunyika Yose Inobva Kupi?
Panyaya yokutsigira nemari, chii chinoita kuti sangano redu risiyane nezvimwe zvitendero?
Dzimba dzoUmambo—Dzinovakirwei Uye Dzinovakwa Sei?
Nei nzvimbo dzedu dzokunamatira dzichinzi Dzimba dzoUmambo? Dzidza zvakawanda nezvokuti zvivako izvi zvine mwero zvinobatsira sei ungano dzedu.
Tingabatsira Sei Kuti Imba Yedu yoUmambo Irambe Yakanaka?
Imba yoUmambo yakachena uye inotarisirwa zvakanaka inoita kuti Mwari wedu arumbidzwe. Urongwa hupi hunoitwa pakutarisira Imba yoUmambo yekwenyu?
Raibhurari yepaImba yoUmambo Inogona Kutibatsira Sei?
Une zvaungada kutsvakurudza here kuti uwedzere zivo yako yeBhaibheri? Shanyira raibhurari yepaImba yoUmambo!
Panzvimbo Yedu Yokubudisira Mashoko paIndaneti Panowanikwei?
Unogona kudzidza zvakawanda nezvedu uye zvatinotenda uyewo unogona kuwana mhinduro dzemibvunzo yako yeBhaibheri.
Uchaita Kuda kwaJehovha Here?
Jehovha Mwari anokuda zvechokwadi. Ungaratidza sei kuti unomuda nemararamiro aunoita?


text:
Huronyo
Huronyo imvura dzinobudisa nevarume kana vapedza kusvira kana kuti kuchaya bonyora. Mvura iyi ine ruvara ruchena, uyezve yakada kufanana nemadzihwa.
Kukora kana kutetepa kweuronyo kunoenderana nekuti murume uyu anga ava nenguva yakareba zvakadini asati arara nemukadzi. Varume vanobuda mumifananidzo yePono vanobudisa uronyo hwakawanda ungatoti munhu ari kuweta. Vanomwa mapiritsi anoita kuti uronyo hubude hwakawanda. Vakadzi venyika dzekumadokera vanowanzomwa uronyo hwemurume uye vanoti ivo hunoita sekuti hune munyu.


text:
Mwari Ariko Here? Kuzviziva Kune Basa Here?
Mubvunzo wekuti Mwari ariko here unoita sewakaoma kupindura kana kuti usina basa kune vakawanda. Hervé, uyo akakurira kuFrance, anoti: “Ini handina basa nekuti Mwari ariko here kana kuti haako. Chinokosha kugona kushandisa pfungwa dzako muupenyu. Kwete kuti unonamata here kana kuti kwete.”
Vamwe vanogona kuva nemafungiro aiva naJohn, wekuUnited States. Akati: “Ndakarerwa nevabereki vaiti Mwari haako. Ndakura ndaisanyatsoziva kuti ariko here kana kuti haako. Izvi zvakaita kuti ndinetseke kuti saka chokwadi ndechipi.”
Wakambonetseka kuti Mwari ariko here, uye kana ariko, chinangwa chikuru chekurarama ndechei? Ongororo dzinoitwa nemasayendisiti dzinoratidza kuti nyika yedu yakanyatsogadzirwa nounyanzvi kuti zvinhu zvine upenyu zvirarame, kuratidza kuti upenyu hahuna kungoerekana hwavapo. Dai kusina Musiki zvaizooma kuti titsanangure kuti zvinhu zvose izvi zvakagadzirwa sei?
Ona kuti nei zvataurwa izvi zviine musoro. Zvakafanana nezvikwangwani zvinokubatsira kuti usvike kwaunoda kuenda. Kana ukawana uchapupu hwechokwadi hwekuti Mwari ariko uye mashoko anotaura nezvake aunogona kuvimba nawo, zvichakukubatsira pazvinhu zvakawanda muupenyu hwako. Zvimwe zvacho 4 ndeizvi.
1. CHINANGWA CHOUPENYU
Kana upenyu huine chinangwa, tinoda kuchiziva uye kunzwisisa kuti zvii zvatinofanira kuita kuti tizadzise chinangwa chacho. Kana tisingazivi kuti Mwari ariko here tinenge tichirarama tiri murima tisingazivi chinangwa chinokosha chatakasikirwa.
Bhaibheri rinotaura kuti Mwari ndiye akasika zvinhu zvose. (Zvakazarurwa 4:11) Kuziva izvi kunotibatsira sei kuti tirarame upenyu hune chinangwa? Ona zvinotaurwa neBhaibheri.
Vanhu vakasiyana nezvinhu zvose zvakasikwa. Bhaibheri rinotaura kuti takasikwa nomufananidzo waMwari, tichikwanisa kuratidza unhu hwake. (Genesisi 1:27) Uyezve Bhaibheri rinodzidzisa kuti vanhu vanogona kuva shamwari dzaMwari. (Jakobho 2:23) Hapana chimwe chinogona kuita kuti upenyu hwedu huve nechinangwa kupfuura kuva neukama neMusiki wedu.
Kuva shamwari dzaMwari kunobatsira pazvinhu zvipi? Shamwari dzaMwari dzinokwanisa kutaura naye dzakasununguka. Anovimbisa kuti achadzinzwa uye achadzibatsira kana dziri mumatambudziko. (Pisarema 91:15) Seshamwari dzaMwari, tinosvika pakuziva mafungiro ake pazvinhu zvakawanda. Izvi zvinoita kuti tinzwisise mibvunzo yakadzama ine chokuita neupenyu hwedu.
Kana tisingazivi kuti Mwari ariko here tinenge tichirarama tiri murima tisingazivi chinangwa chinokosha chatakasikirwa
2. KUGADZIKANA MUPFUNGWA
Somuenzaniso, vamwe pavanoona kutambura kuri kuitika pasi rose zvinobva zvavaomera kubvuma kuti Mwari ariko. Vanobvunza kuti, ‘Nei Musiki ane simba rose achibvumira kutambura uye uipi?’
Zvinonyaradza kuziva kuti Bhaibheri rinotaura kuti Mwari haana kumbobvira aronga kuti vanhu vatambure. Paakasika vanhu, pakanga pasina kutambura uyewo ainge asina chinangwa chekuti vafe. (Genesisi 2:7-9, 15-17) Unofunga kuti kunyepa here kana kungorota? Aiwa. Kana Mwari iye pachake ari rudo uye aine simba rose, zviri pachena kuti haana kumbosika vanhu kuti vatambure uye vafe.
Saka chii chakazoita kuti vanhu vatambure uye vafe? Bhaibheri rinotaura kuti Mwari akasika vanhu vaine rusununguko rwekusarudza zvavanoda. Mwari haatimanikidzi kuti timuteerere. Vabereki vedu vokutanga Adhamu naEvha, vakaramba kuteerera Mwari vachibva vaita zvemusoro wavo. (Genesisi 3:1-6, 22-24) Iye zvino tava kutambura pamusana pezvavakaita.
Kuziva kuti Mwari haana kumbobvira aronga kuti vanhu vatambure kunoita kuti tigadzikane mupfungwa. Asi zvinongova muropa kuti tinodawo kununurwa pamatambudziko edu. Tinoda kuziva kuti ramangwana rakamira sei.
3. TARIRO
Vanhu vachangobva kupanduka, Mwari akavimbisa kuti aizozadzisa chinangwa chake chaakasikira nyika. Hapana chinogona kumutadzisa kuzadzisa zvaanenge avimbisa nemhaka yekuti ndiye ane simba rose. (Isaya 55:11) Munguva pfupi iri kutevera Mwari achabvisa matambudziko ose akakonzerwa nekupanduka kwakaita vanhu, uye chinangwa chake paakasika vanhu nenyika chichabva chazadziswa.
Kana nguva iyi yasvika unofunga kuti upenyu huchange hwakaita sei? MuBhaibheri mune zvakawanda zvatinovimbiswa kuti zvichaitika mune ramangwana, zviviri zvacho ndeizvi:
PASI POSE PACHAVA NERUGARE UYE UIPI HUCHABVISWA. “Kwangosara nguva duku, munhu akaipa haazovipozve; uchanyatsotarira panzvimbo yake, asi haachazovipo. Asi vanyoro ndivo vachagara nhaka yenyika, uye vachafara kwazvo norugare rukuru.”
—Pisarema 37:10, 11.
ZVIRWERE UYE RUFU ZVICHABVISWA. “Hakuna mugari wemo achati: ‘Ndiri kurwara.’” (Isaya 33:24) “Achaparadza rufu nokusingaperi, uye Changamire Ishe Jehovha achapukuta misodzi pazviso zvose.”
—Isaya 25:8.
Chii chinoita kuti tivimbe nezvinovimbiswa naMwari muBhaibheri? Nekuti uprofita hwakawanda hwakanyorwa mariri hwakatozadziswa. Asi kuva netariro yekuti matambudziko edu achapera mune ramangwana hakubvisi nhamo dzatiri kusangana nadzo iye zvino. Mazuva ano Mwari anotibatsira sei?
4. ANOTIBATSIRA KUZIVA ZVOKUSARUDZA
Mwari anotitungamirira kuti tikwanise kukurira matambudziko uye kuti tizive zvekusarudza kuita. Muupenyu tine zvakawanda zvatinosarudza, asi zvimwe zvacho zvinogona kutochinja upenyu hwedu zvachose. Hapana munhu anogona kutipa mazano anonyatsoshanda kupfuura atinopiwa neMusiki wedu. Jehovha ndiye anonyatsoziva zvose uye ndiye akatipa upenyu. Saka anoziva zvakatinakira.
Mashoko ari muBhaibheri ipfungwa dzaJehovha Mwari, nekuti ndiye akafuridzira vanyori vakasiyana-siyana kuti vaanyore. Bhaibheri rinoti: “Ini, Jehovha, ndini Mwari wako, Iye anokudzidzisa kuti ubatsirwe, Iye anokufambisa panzira yaunofanira kufamba nayo.”
Mwari ane simba guru, uye anoda kurishandisa kuti atibatsire. Bhaibheri rinorondedzera Mwari sababa vane rudo vanoda kutibatsira. Rinoti: “Baba vari kudenga vachapa vaya vanovakumbira mudzimu mutsvene.” (Ruka 11:13) Simba raMwari iri rinogona kutitungamirira uye kutisimbisa.
Ungaitei kuti Mwari akubatsire? Bhaibheri rinoti: “Anosvika kuna Mwari anofanira kutenda kuti ariko uye kuti anopa mubayiro vaya vanomutsvaka nomwoyo wose.” (VaHebheru 11:6) Kuti uve nechokwadi chekuti Mwari ariko, iwe pachako unofanira kuongorora uchapupu hwacho.
UCHAONGORORA UCHAPUPU HWACHO HERE?
Zvinotora nguva kuti uzive chokwadi nezvaMwari, asi uchange washandira zviripo. Ona zvakaitika kuna Xiujin Xiao, uyo akaberekerwa kuChina asi ava kugara kuUnited States. Anoti: “Kunyange zvazvo ndaitenda kuti zvinhu zvakaita zvekushanduka-shanduka, ndaida kuziva kuti Bhaibheri rinombotii. Saka ndakatanga kudzidza Bhaibheri neZvapupu zvaJehovha. Pandakanga ndava mugore rangu rokupedzisira pakoreji, nguva yokudzidza Bhaibheri yakanga yava shoma. Izvi zvakaita kuti ndisanyatsofara. Asi pandakazotanga kukoshesa kudzidza Bhaibheri, ndakatangazve kufara.”
Ungada here kuziva zvakawanda nezveMusiki wedu, Jehovha Mwari? Wadii kutsvaka nguva yekuongorora uchapupu hunoratidza kuti ariko?


text:
VANHUKADZI hounoi mukana wekuti muhwinhe mibairo mikuru yakarohwa nechando mumakwikwi eKwayedza African Woman of the Year.
Tumirai mifananidzo yenyu makapfeka mbatya dzezvipfeko zvemuAfrica (African attire) kuKwayedza, bepanhau revanhu, kuti muve nemukana wekuhwinha mibairo inosanganisira zvitofu, mazakwatira emari pamwe chete nemachira ekusonesa zvimwe zvipfeko. Mifananidzo iyi ngaiperekedzwe nefomu rinenge rachekwa kubva muKwayedza.
Musakanganwe kupedzisa mutsara uri pafomu iri uye kuisa zita renyu, nhamba dzepamunogara pamwe chete nedzenhare. Zvakawanda nezvemakwikwi aya onai sekushambadzwa kwazvakaitwa pazasi. Mifananidzo inotumirwa ichaburitswa muKwayedza svondo rega-rega dakara tasvika pakuhwinwa kwemibairo gore rino.
Madzimai pindai mumakwikwi aya muhwine!


text:
Dhiyabhorosi Munhu Chaiye Here?
Mhinduro yeBhaibheri
Hongu, Dhiyabhorosi munhu chaiye. Ingirozi yaiva kudenga asi akazopandukira Mwari uye anonzi “mutongi wenyika.” (Johani 14:30; VaEfeso 6:11, 12) Bhaibheri rinoratidza zvakaita unhu hwaDhiyabhorosi mumazita anotevera:
Satani, kureva kuti “Mupikisi.”—Jobho 1:6.
Dhiyabhorosi, kureva kuti “Mucheri.”—Zvakazarurwa 12:9.
Nyoka, kureva kuti “Munyengeri.”—2 VaKorinde 11:3.
Muedzi.—Mateu 4:3.
Murevi wenhema.—Johani 8:44.
Haasi uipi huri muvanhu
Vamwe vanofunga kuti Satani Dhiyabhorosi hungori uipi huri mumwoyo yevanhu. Asi Bhaibheri rinotaura nezveimwe nyaya yaitaurwa naMwari naSatani. Mwari haana chitadzo saka hazvingaiti kuti zvinzi aitaura nechimwe chinhu chakaipa chaiva mumwoyo wake. (Dheuteronomio 32:4; Jobho 2:1-6) Pane imwe nguva Jesu akambokurukura naSatani paaiedzwa, asi Jesu akanga asina chitadzo. (Mateu 4:8-10; 1 Johani 3:5) Ndokusaka Bhaibheri richiratidza kuti Dhiyabhorosi munhu chaiye kwete kuti uipi huri mumwoyo yevanhu.
Tinofanira kushamisika here kana vanhu vakawanda vachiramba kuti Dhiyabhorosi munhu chaiye? Aiwa, nokuti Bhaibheri rinotaura kuti Satani anoshandisa unyengeri kuti azadzise zvido zvake. (2 VaTesaronika 2:9, 10) Humwe unyengeri hwaanoshandisa ndehwokupofumadza vanhu vakawanda kuti vasafunga kuti munhu chaiye.—2 VaKorinde 4:4.
Dzimwe nhema dzinotaurwa nevanhu nezvaDhiyabhorosi
Chokwadi: Shoko rechiHebheru rakashandurwa nemamwe maBhaibheri kuti “Lucifer” rinoreva “anopenya.” (Isaya 14:12) Kana tikatarisa kuri kubva nenyaya nekwairi kuenda zvinoratidza kuti shoko iri rakanga richireva dzinza roumambo kana kuti madzimambo eBhabhironi, ayo Mwari aizonyadzisa nemhaka yokuzvikudza kwawo. (Isaya 14:4, 13-20) Shoko rokuti “anopenya” rakashandiswa kunyadzisa umambo hweBhabhironi pashure pokunge hwakundwa.
Chokwadi: Dhiyabhorosi muvengi waMwari kwete mushumiri wake. Satani Dhiyabhorosi anopikisa uye anopomera nhema vanhu vanoshumira Mwari.


text:
Gonyoina sambamba
Muchidzidzo chePimanyika, gonyoina sambamba (Parallelogram) chiumbwa chine mativi mana - mativi maviri akati sambamba anenge akaenzana - uye gonyo mbiri dzakatarisana dzinenge dzakaenzana. Zvimwe zvinoonekwa ndezvekuti guramakonyo mbiri dzinochekana kuita zvikamu zviviri zvine nhambwe dzakaenzana.
Mhando dzegonyoina Sambamba[chinja | edit source]
Zviumbwa zviri pamupanda wegonyoina sambamba zvinosanganisira: tsazano; gonyoina tsazamativi uye gonyoina tsazamakonyo.
Skweya (Square) iri shoko rinoreva chiumbwa chine mativi mana ose akaenzana negonyo ina dzose dzakaenzana. Skweya iri pamupanda wegonyoina.
gonyoina tsazamativi (Rhombus) - iri izwi rinoreva gonyoina rine mativi akaenzana nhambwe. gonyo dzakatarisana dzemukati dzinenge dzakaenzana zvakare. Chiumbwa ichi chine madanhamakonyo maviri anochekana negonyo re 90o. Skweya iri pamupanda wegonyoina tsazamativi zvakare.
gonyoina tsazamakonyo (Rectangle) - iri izwi rapiwa kureva chiumbwa chine makonyo mana ose akaenzana; gonyo rimwe nerimwe riine 90o. Mativi maviri akatarisana anenge akaenzana uye akati sambamba. Skweya rinogona kupinda pamupanda wechiumbwa ichi asi kazhinji tinosarudza kuti skweya rimire roga.


text:
Nhau 93: Jesu Anodyisa Vanhu Vazhinji
Chimwe chinhu chakaipisisa chaitika. Johane Mubhapatidzi achangobva kuuraiwa. Herodhiasi, mudzimai wamambo, anga asingamudi. Uye akakwanisa kuita kuti mambo aite kuti musoro waJohane ugurwe.
Apo Jesu anonzwa izvi, anosuruvara kwazvo. Anopinda munzvimbo iri yoga. Asi vanhu vanomutevera. Apo Jesu anoona mapoka, anoanzwira tsitsi. Anotaura kwavari nezvoumambo hwaMwari, uye anoporesa vanorwara vavo.
Madekwanawo vadzidzi vake vanouya kwaari ndokuti: 'Zuva rotovira, uye ino inzvimbo iri yoga. Endesai vanhu kuti vagondozvitengera zvokudya vamene mumisha iri pedyo.
Jesu anoti: 'Havafaniri kuenda.' 'Vapei zvokudya.' Achitendeukira kuna Firipo, Jesu anoti: 'Tingatengepiko zvokudya zvakaringanira kudyisa vanhu ava vose?'
Firipo anoti: 'Kuchadya mari zhinji zhinji kutenga zvakaringana kuti aninani agowana bedzi zvishoma.' Andrea anotaurisa: 'Kakomana kakatakura zvokudya zvedu, kane zvingwa zvishanu nehove mbiri. Asi hazvingaringaniri zvikuru vanhu ava vose.'
Jesu anoti: 'Udza vanhu kuti vagare pasi pauswa.' Ipapo iye anoonga Mwari nokuda kwezvokudya, ndokuvamba kuzvimedura kuva zvimedu. Tevere, vadzidzi vanopa chingwa nehove kuvanhu vose. Pana varume 5 000, nezvimwe zvuuru zvizhinji zvavakadzi navana. Vose vanodya kusvikira vaguta. Uye apo vadzidzi vanounganidza zvasara, panova netswanda 12 dzizere!
Jesu zvino anoita kuti vadzidzi vake vapinde mugwa vagoyambuka gungwa reGarirea. Muusiku dutu guru rinosvika, uye mafungu anosunda sunda igwa uku nokoko. Vadzidzi vanotya zvikuru. Zvino, pakati pousiku, vanoona mumwe munhu achifamba achiuya kwavari achifamba pamusoro pemvura. Vanodanidzira mukutya, nokuti havazivi chavari kuona.
Jesu anoti: 'Musatya.' 'Ndini!' Asika havangadaviri. Nokudaro Petro anoti: 'Ndimi zvomenemene here, Ishe, ndiudzei kuti ndifambe pamusoro pemvura ndichiuya kwamuri.' Jesu anoti: 'Uya!' Uye Petro anobuda ndokufamba pamusoro pemvura! Ipapo anotya ndokutanga kunyura, asi Jesu anomuponesa.
Gare gare, Jesu anodyisazve zvuuru zvavanhu. Nguva ino anoita kudaro nezvingwa zvinomwe nehove shoma duku. Uye panovazve nezvokudya zvizhinji zvavose. Hakuzati kuchishamisa here kuti Jesu anotarisira sei vanhu? Paanobata ushe samambo waMwari hatizati tichizonetsekana pamsoro pechinhu chipi nechipi!
Mateo 14:1-32; 15:29-38; Johane 6:1-21.
Mibvunzo
- Chinhu chipi chakaipa chaitika kuna Johane Mubhabhatidzi, uye chinoita kuti Jesu anzwe sei?
- Jesu anodyisa sei mapoka evanhu amutevera, uye kwasara zvokudya zvakawanda zvakadini?
- Nei vadzidzi vari kutya munguva yousiku, uye chii chinoitika kuna Petro?
- Jesu anodyisa sei zviuru zvevanhu kechipiri?
- Nei zvichava zvakaisvonaka Jesu paanotonga pasi saMambo waMwari?
Mibvunzo yokuwedzera
- Verenga Mateo 14:1-32.
Nhoroondo iri pana Mateo 14:23-32 inoita kuti tinzwisise chii nezvounhu hwaPetro?
Magwaro akanyorwa anoratidza sei kuti Petro akakura ndokukurira maitiro ake okuita zvinhu asina kumbonyatsofunga? (Mat. 14:27-30; Joh. 18:10; 21:7; Mab. 2:14, 37-40; 1 Pet. 5:6, 10)
- Verenga Mateo 15:29-38.
Jesu akaratidza sei kuremekedza zvinhu zvinobva kuna Baba vake? (Mat. 15:37; Joh. 6:12; VaK. 3:15)
- Verenga Johane 6:1-21.
Nhasi vaKristu vangatevera sei muenzaniso waJesu pakureva nezvehurumende? (Joh. 6:15; Mat. 22:21; VaR. 12:2; 13:1-4)


text:
Motsi
Motsi bodzi kana kuti Chiposhi kana kuti Chimwe iri ivara rehuwandu, chiperengo chehuwandu, uyewo izita rechiperengo chinomirira huwandu uhu. Chinomirira huwandu hwechinhu chimwe chete. Motsi kana kuti chiposhi zvinorevawo pfungwa yokuva chikamu chimwe kubva muhumwe hunobva mumubatanidzwa hwezvinhu. So muenzaniso, chidimbu chemutsara chakareba nechikamu chimwe chehubatanidzwa hwehurebu (chezvikamu zvehurebu).
Muzvidzidzo zveMasvomhu, chiperengo chehuwandu ichi chinomirirawo zvinotevera:
- Pachinyakare, ichi chiperengo chohuwandu (ordinal number) chokutanga, kunyangwe zvazvo mazuvano maitiro anogamuchirwa noruzhinji ndeokushandisa chiperengo chehuwandu chinomirira kusavapo kwezvinhu, 0, saicho chiperengo chokutanga.
Kabodzi, zvinoreva kuita kamwe -once.
- Nhangande zvinoreva chinhu chimwe chiri chenga, ringava shizha kana vhudzi kana dombo.


text:
Mushonga
Mushonga (chemical in English) ungava mushonga wokurapisa kana unoshandiswa mune mamwe mabasa pamusha kana muhushangazhi. Muchidzidzo chemishonga kana nemvura nemweya watinofema unopindawo pamupanda wemishonga.
Kutsauranisa Mashoko[chinja | edit source]
- Shoko rokuti muchetura rinonyanya kushandiswa kutaura mushonga unouraya, kukora kana kukuvadza uchinge waiswa pachikafu chokudya.
- Shoko rokuti chefu rinotaura mishonga inokuvadza kusanganisira: muchetura; nemiwme mishonga yokufemba kana kufema.
- Kupinga zvinotaura mushonga unoshandiswa kudzivirira chirwere chisati chatanga - immunization inganzi imhando yokupinga.


text:
Hugari hwevanhu
Muchidzidzo cheTaranyika, hugari hwevanhu (population) ishoko rinoreva huhwandu hwevanhu vanogara munzvimbo iri kutaurwa nezvayo. Someunzaniso, guta reHarare rine hugari hwevanhu mamiriyoni 2,8 zvichitevedza manhamba akaburitswa mugore ra2006.
MuZimbabwe vanhu vanosiverengwa mushure memakore gumi (10). Saka nhoroondo yokuverengwa kwevanhu inoti izvi zvakaitwa mukakore 1982, 1992, 2002. Kuverengwa kwevanhu kunotevera kuri kutarisirwa mugore ra 2012. Chirongwa ichi chinotungamirwa neCentral Statistics Office.
Kurerutsa Mutauro[chinja | edit source]
Dekenye zvinoreva huwandu hwevanhu vazhinjisa.


text:
Muchaneta Chimuka
ZVIKORO zvemuHarare neChitungwiza izvo zviri pazvikoro 100 zvepamusoro munyika yose (Top 100) pabvunzo dzeGrade 7 neO-Level dzeZimbabwe School Examinations Council (Zimsec) dza2014 zvinoratidza kuti zvizhinji zvacho zvinobhadharisa mari yakaderera asi vana vachipasa kana zvichienzaniswa nezvimwe zvakazvimirira izvo zvinobura madofo asi zvichida makutukutu emari. Kwayedza yakaita ongororo yemari dzinobhadhariswa nezvimwe zvezvikoro izvi patemu sezvinotevera:
Zvikoro zvesekondari nefizi yazvo uye nhamba yazvo pa”Top 100”:
Zvisinei, zvimwe zvikoro, izvo zvakazvimiririra, hazvina kukwanisa kupinda mu”Top 100” nekuda kwezvikonzero zvinosanganisira bvunzo dzeZimsec sezvo zvichisarudza bvunzo dzeCambridge.
Vamwe vadzidzi vakakurukurwa navo, avo vasina kuda kubuda pachena nemazita avo, vanoti bvunzo dzeZimsec dzinongopaswa nevadzidzi vakawanda kana zvichienzaniswa neCambridge nekudaro vanoda bvunzo dzakaoma.
Asiwo vamwe vakati Cambridge yakapusa pane Zimsec. “Bvunzo dzeZimsec hadzina kusimba zvachose uye dziri nyore kuti dzingopaswa nemunhu, chero asina kuverenga. Pamusoro peizvi, bvunzo dzavo dzinogara dzichingobuda zvisiri pamutemo izvo zvinodzosera vadzidzi shure panguva iyo bvunzo idzi dzinonyorwa,” akadaro mumwe mudzidzi wepachikoro chakazvimiririra.
Zvisinei, pabvunzo dzeZimsec idzi, vakomana vakakwaniswa kukunda vasikana paO-Level apo vasikana vakakundawo vakomana paA-Level uye bvunzo dzemhando iyi dzinocherechedzwa zvikuru kunyika dzakadai seSouth Africa.
Bvunzo dzeZimsec dzakatanga kunyorwa mugore ra2002.


text:
Kumutswa kwaJesu Kunoita Kuti Vamwe Vawane Upenyu
KUMUTSWA kwaJesu haisi nyayawo zvayo yakaitika kare isinei nesu. Muapostora Pauro akaratidza kuti kumutswa kwaJesu kunokosha paakati: “Kristu akamutswa kuvakafa, icho chibereko chokutanga pane vaya vakarara murufu. Nokuti rufu zvaruripo nokuda kwomunhu, kumuka kwevakafa kuripowo nokuda kwomunhu. Nokuti vose zvavari kufa muna Adhamu, saizvozvowo vose vachaitwa vapenyu muna Kristu.”—1 VaKorinde 15:20-22.
Jesu akamutswa musi waNisani 16, 33 C.E., rinova ndiro zuva rokuti vaJudha vaienda kunopa zvibereko zvokutanga zvezvirimwa zvavo kuna Jehovha Mwari patemberi yaiva muJerusarema. Pauro paakati Jesu chibereko chokutanga, aireva kuti paizova nevamwe vaizomutswa kuvakafa.
Pauro akabva ataura mashoko anoratidza kubatsira kunoita kumutswa kwaJesu. Akati: “Nokuti rufu zvaruripo nokuda kwomunhu, kumuka kwevakafa kuripowo nokuda kwomunhu.” Takaberekwa tiine chivi chakabva kuna Adhamu ndokusaka tose tichifa. Zvisinei, paakapa muviri wake wakanga usina chivi sechibayiro, Jesu akaita kuti vanhu vakwanise kumutswa, zvichiita kuti vasunungurwe muuranda hwechivi nerufu. Pauro akapedzisa nyaya yacho zvakanaka pana VaRoma 6:23 achiti: “Mubayiro wechivi ndirwo rufu, asi chipo chinopiwa naMwari achishandisa Kristu Jesu Ishe wedu ndihwo upenyu husingaperi.”
Jesu pachake akatsanangura kubatsirwa kwatinoitwa norufu rwake nokumutswa kwake. Akati: “Mwanakomana womunhu anofanira kusimudzwa, kuti munhu wose anotenda maari ave noupenyu husingaperi. Nokuti Mwari akada nyika kwazvo zvokuti akapa Mwanakomana wake akaberekwa ari mumwe oga, kuti munhu wose anotenda maari arege kuparadzwa asi ave noupenyu husingaperi.”—Johani 3:14-16.
Chimbofungidzira uchirarama nokusingaperi usingarwari, usingatamburi uye usina chinokushungurudza. (Zvakazarurwa 21:3, 4) Iyoyo itariro inofadza chaizvo! Imwe nyanzvi yakazvitaura ichiti: “Makuva anotiyeuchidza kuti upenyu hupfupi, asi kumutswa kwevakafa kunotiyeuchidza kuti rufu ruchapera nokukurumidza.” Chokwadi, kumutswa kwaJesu kunoita kuti vamwe vawane upenyu.


text:
1
1Ndimi Paulo, iye wakadang'wa nge kuda kwe Ndzimu kube ntumwa wa Kirisiti* Jesu, ndina ikamu* tjedu Sositenesi.
2Ku gubungano le Ndzimu limu Korinta, kuna ibabo bakayengemadziwa muna Kirisiti Jesu, bakadang'wa kube bayengemali,* naibo bose kumwe ne kumwe banodana zina la She wedu Jesu Kirisiti, iye She wabo ne wedu nditi: 3Ngoni ne kunyalala kunodwa ku Ndzimu Tate bedu na She Jesu Kirisiti ngakube namwi.
Makombolelo anodwa kuna Kirisiti
4Ndoboka Ndzimu misi yose nge kwenyu ngekwe ngoni dze Ndzimu dzamakapiwa muna Kirisiti Jesu, 5mu tjimwe ne tjimwe mu kufumisiwa mu nli mu zwithu zose, mu ndebeleko yenyu yose ne luzibo gwenyu gose. 6Koga se butendeki* gwedu ngekwa Kirisiti gwakazhadzisika mumuli, 7kuti musishete kene tjili tjipi tjipo tje meya, ha mutjakalindila nge nyota ne moyo unopisa kuboneka kwa She wedu Jesu Kirisiti. 8Ndiye unowomusimisa kunoti ku bupelo, kuti musibe ne nlandu mu zhuba la She wedu Jesu Kirisiti. 9Ndzimu unogalikabgwe ndiwo wakamudana kube ne shangano ne Nkololo wawo Jesu Kirisiti, She wedu.
Kuthubukana mu gubungano
10Nge zina la She wedu Jesu Kirisiti ndomukumbila mose zwikamu, kuti mube ne kudumana muna tjamunoleba kuti kusibe ne kuthubukana, mushangane mu nkumbulo mube ne moyo nng'ompela. 11Ngobe ndakabikigwa ne bensha waka Kilowe kuti kuna zhoba pakati kwenyu. 12Ndodwa kuti, mmwe ne mmwe unoti “Imi ndiwa Paulo,” kene “Imi ndiwa Apolosi,” kene “Imi ndiwa Kefasi,” kene “Imi ndiwa Kirisiti.” 13Apa Kirisiti wakathubukana kene? Apa Paulo ndiye wakabambuligwa imwi kene? Kene makadubikiwa mu zina la Paulo?
14Ndoboka kuti akuna wenyu wandakadubika kuzhe kwa Kirisipo na Gayo. 15Ndizo akuna ungati makadubikiwa mu zina langu, 16bamwe kakale bandakadubika nge be nsha wa Sitifani. Kuzhe kwabo, anditoziba kuti kene kuna wandakadubika. 17Ngobe Kirisiti aazondituma kudubika, koga wakandituma kusumikila ndebo mbuya. Anditolebeleka se ntjenjedu, ngobe tjileyanyo tja Kirisiti tjingadwa tjishayisiwa masimba atjo.
Kirisiti simba kakale butjenjedu gwe Ndzimu
18Ndebo ye tjileyanyo bulengwe kuna ibabo banoloba, koga kutili iswi banotjidziwa i simba le Ndzimu. 19Ngobe kwakakwagwa kukayi,
“Ndowolobesa butjenjedu gwe bakatjenjela,
ne luzibo gwe banoziba ndowogulasha.” 20Apa ungayi ntjenjedu kene? Apa ungayi n'diyi we nlayo*? Apa ungayi nyanyayidzi we misi ino kene? Apa Ndzimu auzothama kuti butjenjedu gwe shango ino gube bulengwe kene?
21Ngobe mu butjenjedu gwe Ndzimu, shango aizoziba Ndzimu nge butjenjedu gwayo, ndizo Ndzimu wakada kuti utjidze ibabo banogalamoyo nge bulengwe gwe tjatinosumikila. 22Bajuta banoshaka zwilakidzo, Bagiriki ibo banoshaka butjenjedu. 23Koga iswi tosumikila Kirisiti wakabambugwa, tjikuthi ku Bajuta kakale bulengwe kuna Bezwitjaba,* 24Koga kuna ibabo bakadang'wa, Bajuta kene Bagiriki, Kirisiti ndiye simba le Ndzimu ne butjenjedu gwe Ndzimu. 25Ngobe bulengwe gwe Ndzimu gopinda butjenjedu gwe nthu ne kushaya masimba kwe Ndzimu kopinda matatabuko e nthu.
26Zwikamu, kumbulani tjamakabe muli itjo ha mudang'wa, ate bali banjinji benyu bakabe bebong'wa nge shango bali bathu bakatjenjela, ate banjinji bakabe bana masimba, ate banjinji bakabe bazwaligwa mu misha ipezhugwi. 27Koga Ndzimu wakashalula tjinotogwa kuti bulengwe mu shango kubhatisa batjenjedu shoni nditjo, Ndzimu wakashalula zwisakasima kubhatisa shoni bana matatabuko. 28Ndzimu wakashalula zwithu zwipasi, zwinolingigwa pasi nge shango ne zwithu zwinoyi ate zwe tjimwe kutobosa zwithu zwiyapo. 29Oku kwakathamigwa kuti kushete nthu unozwiloba ifuba mbeli kwe Ndzimu. 30Ndzimu wakamuthama bang'ompela na Kirisiti Jesu, iye Ndzimu wawakathama kube butjenjedu gwedu, ukanthama kube ndulamo yedu ne buyengemali gwedu ne sununguko yedu. 31Ndizo wali kwakakwagwa kuyi,
“Iye unozwiloba ifuba
ngaazwilobe ifuba ngekwa She.”


text:
Mutauro
Mutauro hunhu wevanhu unoita vakwanise kutaurirana, uye mutauro unorevawo muenzaniso wezvinoitika. Ruzivo rwakadzama nezvemitauro runonzi linguistics. Nyanzvi dzemitauro dzinonzi vanagodobori.
Pane kufungidzirwa kwehuwandu nezvemitauro pasirose yakasiyana-siyana pakati pe5000 ne7000. Nyanzvi dzinofungidzira kuti pakati pemakumi mashanu kubva muzana yemitauro kuchange kuchina zvekuti pakupera kwegore 2100 inenge yaparara.
Mitauro iri kushanduka nekufamba kuri kuita nguva, nemunhoroondo yekushanduka inogona kuvakiridzwa nekuenzaniso nemitauro yemazuva ano. Mitauro inotaurwa nevanhu vakabva kumadzitateguru ane madzinza akafanana vanotaura muri mitauro yakafanana (language family).
Marudzi anonyanyotaurwa anosanganisira mitauro yeChiIndo-European (neChirungu neChiSpanish), mitauro yeChiSino-Tibetan (neChiMandarin, ChiCantonese), mitauro yeChiAfro-Asiatic (neChiArabic, ChiAmharic, ChiSomali, neChiHebrew), nemitauro yeChiBantu (neChiSwahili, ChiZulu, ChiShona).
Mazwi anoshandiswa kutsanangura zvemaumbirwo omutauro


text:
Rutsuwa rwemagetsi
Muchidzidzo fundoyetsimba shoko rokuti rutsuwa rwemagetsi, (insulator) rinoreva chiro chisinga pereke kana kutakura magetsi chinoshandiswa kuputira waya inotakura magetsi. Kazhinji rutsuwa rwemagetsi inenge iri plastic inoputira mbereki yemagetsi. Mune dzimwe nzvimbo rutsuwa rwemagetsi runokwanisa kugadzirwa nepuranga kana ceramic. Rutsuwa rwakakosha pakuderedza njodzi dzokugwinhiwa nemagetsi.
Kupiwa kwezita[chinja | edit source]
Shoko reEnglish rokuti insulate rinotaura zvinoreva to make into an island. Apa kutaura kuti waya yemagetsi inenge yaitwa kunge chitsuwa, magetsi asingakwanise kubuda pairi. Saka pano panzi insulation idanwe kunzi tsuwidzo kubva pazwi rokuti chitsuwa. Pakuwanda inenge ichingonzi tsuwo.
Kurerutsa Mutauro[chinja | edit source]
- Insulating (verb) inenge yonzi kutsuwidza izvi zvichireva kuputira waya inotakura magetsi nerutsuwo.
- Material with insulation properties inenge yonzi rutsuwo – apa kutaura zviro zvinokwanisa kushandiswa pakutsuwidza.
- Chiro chinotakura magetsi chinonzi mbereki yemagetsi apa kureva electrical conductor.


text:
Vhiki
Vhiki kana kuti svondo zvinoreva nguva inoita mazuva anoverengwa kuita masere akatevedzana. Mazuva evhiki anoverengwa zvichivamba musi weSvondo kusvika musi weMugovera. Nokumwe kutaura vamwe vanodaidza vachiti svondo.
Mazuva evhiki ndeanoti:
- Svondo - zuva rokutanga reVhiki kanaSvondo
- Muvhuro - zuva rechipiri reVhiki. Muvhuro izuva rokutanga pamazuva anoenda vanhu vazhinji kubasa, izuva rinovhura mazuva emushando paSvondo roga-roga.
- Chipiri - zuva rechipiri pamazuva anoshandiwa paSvondo roga roga. Uyewo, Chipiri izuva rechitatu kubva kutanga kweSvondo roga-roga.
- Chitatu - zuva rechitatu pamazuva anoenda vanhu vaszhinji kumabasa ririvo zuva rechina kubva pazuva rokutanga kweSvondo roga-roga
- China - iri izuva rechina pamasuva emushando paSvondo roga-roga, ririvo zuva rechishanu kubva pazuva rokutanga kweSvondo roga-roga.
- Chishanu - iri izuva rechishanu riri rekupedzisira pamazuva okushanda paSvondo roga-roga asizve riri zuva rechitanhatu kubva pazuva rokutanga paSvondo roga-roga.
- Mugovera kana kuti chitanhatu - iri izuva rokupedzisira paSvondo roga-roga. Uyewo izuva apo vamwe vashandi vanogovegwa mibairo yekushanda kwavakaita paSvondo rose, ndiko kusaka zuva iri rakanzi Mugovera.


text:
Libya
Libya inyika iri kumaodzanyemba kweAfrica. Nyika yeLibya yakakombwa negungwa Mediterranean riri kumaodzanyemba, Egypt iri kumabvazuva, Sudan iri kumabvazuva kwadziva kuchambembe, Chad neNiger dziri kuchamhembe, uye Algeria neTunisia dziri kumadokero. Nyika yeLibya ndiyo yegumi nenomwe pahukuru kwenharaunda; Libya ine nharaunda yakakura mamiriyoni 1.8 eskweya rekiromita.
Gutaguru reLibya rinonzi Tripoli rine hugari hwevanhu mamiriyoni 1.7 nyika yese ine hugari hwevanhu mamiriyoni 6.4 chete. Pahupfumi hwemandayebwe Libya ndiyo yegumi (10th) pahupfumi hunozivikanwa, uye ndiyo yegumi nenomwe pakuburitsa mafutarubwe.


text:
Ketanyika
Ketanyika (Geology in English) chidzidzo chinotarisa kuwumbwa kwakaitwa nyika yevhu yatinotsika, matombo ari pairi, nokuchembera kwayo nyika. Chidzidzo ichi chakakosha pakuwanikwa kunoitwa muchegwa une simbi, mafuta emuchovha, nekuwana mvura iri muvhu.
Shoko rokuti kuketa ishoko reslang yeChiShona rinoreva zvinosanganisira: kuziva, kuona, kuva nenjere, kuyeuka chawakamboona, kupatsanura, kuronga, zvichingodaro. Shoko rokuti kuketa ndiro riri pedyo kuturikira chivakashure chokuti -logy chinoshandiswa kuEnglish mumazwi anenge gynaecology, geology, biology. Saka Ketanyika ibazi reruzivo pamusoro penyika kuwumbwa kwayakaitwa, matombo ari pairi, nekugadzikana kwehwendefa dziri pairi.


text:
—
Question: Mukomana handichamuda
Munofara here? Ini ndiri mukadzi ane makore 32, ndanga ndichigara neboyfriend yangu for the past two years after we both agreed to stay together.
Pataimboonana tiri kwake kwake things were a lot better.
Takavimbisana kuroorana muna September gore rino asi aah maiwe haaite!
Kushusha chaiko munongokunzwa imi, hapana chakanaka chandinoita as far as he is concerned.
My dressing is an issue, my phone, my friends, my relatives, my work and my everything. Ini handichada hangu kuroorwa kwacho.
Ndakanoona vana tete vangu vaviri vakatondipengera kuti une shavi, ndosaka wachembera usina murume.
Makore maviri andagara naye ndinofunga kuti kupika jeri kurinani. Ndave ne very low self esteem because I am so confused, I don’t know whether it’s him or me, vana tete vakatowedzera.
Mai Chisamba ndoroorwa here kana kuti kwete zvinhu zvakadai? Please reply.
RESPONSE
Hupenyu idungamunhu sezvandinogarotaura. You don’t marry to please other people. Marriage is a personal life-long commitment. Kana uchipinda muwanano pinda pfungwa dzako dziri pamwechete. Kana musiri kuwirirana then it means you are two different people, don’t continue to waste your time.
Iwe wega wati hauchada kupinda muwanano naye, vamwe vanhu vese they must respect your decision.
Mutsika nemagariro hatikurudzire kubika mapoto sezvamuri kuita nemukomana wako, zvine zvakawanda zvinoisa vanhu muna ndaisireva.
Warwadziwa nekupika jeri retwo years sekutaura kwako, ko kuzoti reupenyu hwese? Kuroorerwa zita hakuna pundutso. Michero yewanano kwayo kufara, kugutsikana, kudanana, kuchengetana nekunzwirana.
Marriage is not a cat and mouse game, leave this guy, you are better alone than with a false friend. Zveshavi rataurwa iri handingazive hangu asi handifungi kuti unaro. My advice is please keep your pride and be responsible.
Nyika yave nemazino mukapota muchiita zvemapoto izvi uchiti nhasi apa mangwana apa unorumwa. Please be warned.
Question: My wife does not respect me
Mai Chisamba makadini? Ndinotedza dzidziso dzenyu both paTV and paSunday Mail, muri kuita basa. Nyaya yarwadza ndeyekuti my wife does not respect me at all.
I am very particular about what I eat but mudzimai wangu haabatikane nazvo, sisi ndivo vanobika mazuva ose. Pamusana penungo akatoendesa maid wedu kucourse yekubika.
Ini handidi kubikirwa nemushandi ndakaroora ini. Ndikabva kubasa kunyangwe iye asvika haabude kuzotambira briefcase yangu, what does this mean?
I complained kuti handidi kuti mbatya dzangu dzigezwe nasisi, iye zvino akudziendesa kudry cleaners, hakusi kutamba nemari here uku?
Iye zvino tese tosevenza musame city but tinofamba uyu nemota yake uyu yake.
Pane zuva randakaedza kumuudza zvandisingafariri tichienda kubasa akatsamwa akati haasi mwana wechikoro anofamba achitukwa munzira, so akuenda ega kubasa kwake. Ndibatsireiwo please because I don’t understand kuti kana asingaite zvese izvi saka ndakamuroorera chii?
Kana pasina improvement I will walk out of this unhappy marriage.
RESPONSE
Thank you very much for your letter but don’t walk out on your spouse yet. I will respond to your letter without fear or favour. First and foremost you don’t demand respect, you earn it.
Mukadzi haaroorerwe kushanda, wanano ndeye companionship, kuwadzana nekudanana kudzamara rudo rwakupatsanisai.
Ini ndiri kuona kunge you are contradicting yourself, pada iwe waitsvaga mushandi ndobva waroora wakatarisira mabasa epamba saka zvave kukunetsa.
Hongu mabasa ese awataura aya anowanzoitwa navana mai, usarasike izvi zvinoitwa murudo zvichibva pasi pasi pemoyo. Please don’t get me wrong I am responding to SAKA AKAROORERWEI?
I think you should take time to see the positives in what your wife is doing. Akaendesa sisi kucourse yekubika kuti imi semhuri mudye zvakanaka, chinhu chinoyemurika wani.
Mbatya dzako ari kuendesa kudry cleaners kuti murume wake ange ari munhu akashambidzika.
Handisi kuti iye haafanire kuita izvi kana aine mukana but look at her efforts. Mudzimai wako asiyana nemunhu asina hanya anorega baba vaine tsvina.
Yekutambira bag wasvika inoenderana nehukama hwenyu, relationship yenyu inoita kuti mumhanyirane muchimbundirana here?
You need to desperately work on your relationship, once you do that everything else will fall into place.
Shamwari, kudanana hakudi ngoromera seboxing.
Tunhu twamunoona setudiki tunoita matter in love and in marriage.
You are wasting your kissing time muchingunduruka in two different cars.
Ini ndaona zvakanaka muwanano yako asi iwe uri kungotsondora. Ini zvinondityisa kuti vanhu vanoroorana kuti vagare vachitukana nekutsamwidzana. God forbid!
Last but not least don’t paint your marriage black, remember it’s only one life.
Taurai navana chipanga mazano, iyewo mudzimai wako paanenge akasununguka ngakuitire madanha ako kwete semuranda asi semudiwa, newewo yedzavo kusangopopota, itawo madanha.
Mudzimai wako akashandisa muenzaniso wemwana wechikoro aiwa kana vana vane kodzero.
Good luck.
Question: Ndakatadza here?
Makadini Mai Chisamba? Ini ndiri kurwadziwa siku nesikati nenyaya iri mumhuri medu. Ndinogara kuKwekwe nefamily yangu, mudzimai nevana vaviri. Tigere zvakanaka ndofunga munonzwa zvazvinoreva. Mukoma wangu akambogara kunze kwebasa zvikavaomera kwazvo nekuti maiguru havashande.
Vakakumbira kuti ndimbotora vana vavo kuti vapinde chikoro vari kwandiri nekuti nguva yavanga vari was badly affecting the children’s performance at school.
I spoke to my wife but she was not keen on this arrangement, all she said was zvinozonetsa mangwana izvi.
Takataurirana namukoma pachirume vana vakauya tikagara navo for three years. Vana taivabata zvakanaka, zvakafanana kunyange zvainge zvodhura. Mukoma akazowana basa asi havana kundiudza and the way he took his children back was unfair.
Vana vakaenda kuholiday and they never came back to say goodbye or thank you. I only discovered kuti mukoma vakusevenza when I phoned to check why the children had not come back.
We no longer see eye to eye, mukanzwa nyaya dzinotaurwa neveukama pamusoro pedambudziko rakasangana nevana ava panguva yandaive navo kana vanogara musango havatambure kudaro. I don’t know what to do, zvirikundipa hasha.
RESPONSE
Thank you for your letter. First and foremost let me say well done for looking after your brother’s kids, makorokoto! You are a rare breed, not many people can do this nowadays.
Kana wakachengeta vana ava nemoyo unoda, mukuwana nemukushaya wakapedza basa.
Musikavanhu anotenda zvechokwadi anokucherechedza. Don’t worry about what people say, instead inzwa kuti hana yako (conscience) iri kuti kudini.
Your brother cannot confront you because he has no case against you. Makuhwa anoparadza rudzi, iwe usazvitsvage kuti zvakabva kuvana ava here kana kuti kuhama, what goes around comes around.
Tinosangana nenhau dzakawanda dzakafanana nedzako. Vanhu vanotsvaga nhongwa, usatadze kuita zvakanaka kana kubatsira pamusana pemashoko enhando.
Kurudziro yangu ndeyekuti cool down, hasha hadziiswe mudura.
Ndinoziva kuti dzimwe nguva wavakufunga kuti dai ndakateerera mudzimai wangu, chokwadi mazano marairanwa.
Move on and forget about this.
Until Next Week, You can seek the counsel of Mai Chisamba by sending an email to:mudzimba@zimpapers.co.zw


text:
Islam
Chitendero chechiIziramu (Islam in English) iboka revanhu vanonamata Allah akaparidzwa nemuporofita Mohammed. Ruzhnji rwevanhu vanotevedza chinamato ichi vanowanikwa kunyika dzeMiddle East uye nyika dziri kumusoro kweAfrica. Vazhnji vavo vanhu verudzi rwechiArab. Vanhu vanotevedza chitendero ichi vanodanwa kunzi maMuslim. Nyika ine vatendi vechiMuslim vakanyanya kuwanda ndiyo Indonesia; asi vanhu vari kuIndonesia havasi verudzi rwechiArab.
Pakunopera kwesenjuri yegumi neshanu (15th Century) vanhu vane chitsama muZimbabwe vakanga chitendero chechiIziramu. Asi nekukura kwenzvimbo dzakanga dzichitorwa nemaPutukezi, vanhu vaitenda muchiMuzirimu vakatangawo kuita vashoma. Asi vaRemba vanowanikwa kuMberengwa vachiri kutevedza chitendero chechiMuzirimu nanhasi.


text:
Chinangwa
Shoko rokuti chinangwa (Aim) rinoreva chiri kutarisirwa kuti chibudikire kana kuzivikanwa kubva pabasa riri kuitwa. Zvinangwa zvebasa riri kubatwa zvinogona kuva zvizhinji. Chinangwa chikuru chinobatanidza zvinangwa zvose chinzoni donzvo. Basa rekuverengwa kwevanhu rine donzvo rokuti hurumende ikwanise kuronga mabasa ayo ichiziva huwandu hwevanhu huri kushumirwa nemabasa aya.
Pasi pedonzvo pane zvinangwa zvakawanda. Zvinangwa pakuverengwa kwevanhu zvinosanganisira:
- Kuronga mabasa ehutano.
- Kuziva kuti huwandu hwevanhu huri kukura sei.
- Kuziva kuti vanhukadzi nevanhurume vangani.
- Kuziva kuti vanhu vanogara munzvimbo dzipi, vakadzidza zvakadini uye vanotambira mari yakawanda sei pagore.


text:
Zera (chizvarwa)
Shoko rekuti zera (generation) rinokwanisa kureva chizvarwa sokushandiswa kwarinoitwa panonzi "zera redu nezera rana baba vedu". Tichitevedza mhuri imwe pamakore zana (100) kunokwanisa kurarama zvizvarwa zvina kana zvitatu. Kuti kwaberekwa zvizvarwa kana mazera mangani zvinobva pakuti vanhu vari kuita vabereki vava nemakore mangani. Avo vanotora nguva yavo vachimboita chikoro vanowanza kunonoka kubereka saka mhuri dzavo dzinotarisirwa kuitawo zvizvarwa zvishoma pamakore zana.
Mazera evanhu[chinja | edit source]
- Mbururira kana mbururiza zvinoreva mwana ane makore ekuberekwa kabva pamatanhatu kusvika pamakore gumi 6-10. Apa hapaneyi kuti musikana here kana mukomana.
Vakadzi
Mubvana zvinoreva mwanasikana akaroorwa ane mwana kana vana vakewo. Pakuremekedza vamwe vanoti vabvana nyangwe ari munhu mumwe ari kutaurwa. Pahuwandu vanonzi vabvana.
Chembere munhukadzi asaruka zvokuva nemakore ari murumana rwemakumi matanhatu (60) - apa manero anosiyana.
Varume
Jaha zvinoreva mukomana abva zera anokwanisa kunge ave kupfimba vasikana.
Harahwa zvinoreva murume achembera tingati asaruka zvokuva nemakore ari murumana rwemakumi masere (70) zvichikwira. Maonero anosiyana.
Zvinhu[chinja | edit source]
Mugarakare (Object that has lasted long, or will last long, or has been a long time in its present position) apa kureva chinhu chagara nguva ndefu pachiri uye chichitarisirwa kuramba chiripo nguva refu.


text:
WASHINGTON—
Hurumende inonzi yazokwanisa kubhadhara varairidzi vemuzvikoro zvepamusoro soro zvazopa kuti Univesity of Zimbabwe yaimbenge yavharwa neChipiri ivhurwe zvekare neChitatu.
Gurukota rezvedzidzo yepamusoro Amai Oppah Muchinguri Kashiri vanoti vainge vamhanya mhanya kutsvaga mari yekubhadhara varairidzi.
Varairidzi nevamawe vashandi muzvikoro zvepamusoro vainge vakanda mapadza pasi vachiti vainge vasina kubhadharwa mari dzemihoro uye mabhonasi egore rapera.
Hurumende iri kutatarika kubhadhara vashandi vayo sezvo mari dzemitero dzisiri kukwana nekusamira zvakanaka kwehupfumi.
Sangano remagweta reZimbabwe Lawyers for Human Rights rainge raenda kudare repamusoro richipikisa kuvharwa kweUZ richiti uku kutyora kodzero dzevadzidzi pasi pebumbiro remitemo.
Hurukuro naVaHarrison Saruchera


text:
WASHINGTON DC—
Zvimwe zvizvarwa zveZimbabwe zviri kunze kwenyika zvinoti kana zvagarika zvokanganwa kwazvakabva, zvotadza kudzorerawo kuvanhu vakazvisimudza, kuburikidza nekuita zvirongwa zvinobatsira matunhu.
Zvimwe ndozvinonzi zvinopa zvikonzero zvekuti zvakasvibiswa mwoyo nekudyirwa kwazvo mari dzezvoringwa zvebudiriro dzazvinenge zvatumira kumusha nehama neshamwari.
Asi izvi handizvo zviri kuitika kuzvizvarwa zviviri zveZimbabwe zviri muBritain zvinoti VaPeckson Kazingizi naVaCaston Mateu.
Varume vaviri ava vanoti vari kumhanyisa zvirongwa zvakasiyana siyana zvinobatsira kumatunhu kwavakabva, kunyange hazvo pano nepapo vachimbosangana nematambudziko akasiyanasiyana.
VaKazingizi vanoti vari kubatsira nharaunda yavo yeMashambanhaka neKatiyo mudunhu reUzumba, kuburikidza nekuisa magetsi mumakirinika, kubatsira vechidiki kuita zvirongwa zvekupfuya huku, pamwe nekubatsira vanhu vane dzimba dzakaputswa munguva yemhirizhonga ya2008 kuburikidza nekuvavakira dzimwe dzimba dzine mipanda miviri.
VaKazingizi vanoti danho ravo iri harina kunanga nekuti vazopinda mune zvematongerwo enyika, asi chete kuti kubatsira vanhu vemunharaunda yavo.
VaKazingizi ndivo vakamirira bato reMDC T musarudzo dzekutsvaga mumiriri weUzumba muparamende.
Nekune rumwe rutivi, VaMateo vanotiwo vane boka revechidiki ravakaumba rinonzi Visionary Youth Project, iro riri kubatsira vechidiki vakawanda munyika kuita zvirongwa zvakasiyana siyana.
VaMateo, avo vanotiwo Havasi kubatsira kuti vazopinda mune zvematongerwo enyika mune remangwana, vanotiwo vari kubatsira nekubhadharira vana vanoshupika mari dzechikoro.
Hurukuro naVaPeckson Kazingizi Pamwe naVaCaston Mateu


text:
Nhevedzwa dzeMvura
Nhevedzwa dzemvura chidzidzo chinotsanangudza mafambiro emvura pavhu, pasi pevhu uye mudenga munoumbwa makore. Mvura inosanduka kubva pakuva godo, mutuvi uye mupfunga panhambo dzakasiyana dzenhevedzwa dzemvura. Mvura inofamba munzvimbo dzakasiyana dzainoungana dzinoti: gungwa, nyanza, nzizi, mhepo. Izvi zvinoitika kuburikidza nezviitiko zvinoti: kunaya, kuyerera pavhu; kumimina nemuvhu; kusasauka ichienda mumhepo; kubundira mumakore; kuverereka kupinda mumhepo ichibva pamazinga echando; zvichingodaro.
Contents
Rondedzero[chinja | edit source]
Mvura iri mugungwa, nyanza, nenzizi inosasauka kupinda mumhepo kuburukidza nekupisa kwezuva. Kunyika dzinotonhora, mupfunga wemvura unoverereka (sublimation) kubva pasinowo , nemagodo (ice) chichipinda mumhepo. Michero inosaukaziya, izvi zvichireva mvura inobuda kubva pamuchero ichipinda mumhepo. Kusumuka kwemweya unopisa kubva padunhu kunosimudzawo mupfunga wemvura kuenda kumakore kunova kunotonhorera. Kutonhora kuri mudenga kunokonzera kuti chapfunga chemvura chibundire kuita madonhwe emvura anoumba makore. Mhepo iri mudenga inotakura mvura iya yabundira zvichiita kuti madonhwe akawanda emvura asangane nekuumbana kuita makore. Imwe mvura iri mumakore inoturuka kuburikidza nekunaya kwesinowo kana chivhuramahwe; iyi mvura inokwanisa kuchengetwa kwemakore iri sinowo kana magodo munzvimbo dzinotonhora. Imwe sinowo inonyauka mumwaka wekupisa. Mvura zhinji inoturuka, inonaya pamusoro pegungwa. Mvura inonaya padunhu inoyerera ichienda munzizi, nyanza, negungwa mainochengetedzwa. Kune chikamu chemvura inonaya padunhu chinopinda muvhu mainochenetedzwa tichizoinwa kubva mumatsime nezvibhorani. Imwe yemvura yepasi iyi inomimina nemuvhu ichinopinda pakaungana mvura munzizi, nyanza, negungwa; imwe mvura inotubuka ichibuda muvhu sechisipiti.
Tsananguro yemashoko[chinja | edit source]
Kusasauka (Evaporation)- uku kushanduka kwemvura kubva pakuva mutuvi (liquid) ichisasauka kuita mupfunga wemvura (vapour,gas). Mvura inosasauka kubva munzvimbo dzayakaungana senzizi, nyanza, negungwa. Mvura inosasauka kuburikidza nekupisa kwezuva. Vamwe vatauri vanoti kukwaika kwemvura.
Kubundira (Condensation)- uku kushanduka kwemupfunga wemvura (water vapour) uchiva madonhwe emvura anoungana kuita makore nemhute. Zvakakosha kuti tinonesane kuti mupfunga wemvura unobundirawo zvakare kuita magodo pasina kuita mutuvi; izvi zvinoitika kunyika dzinotonhora panguva imwe chete inoverereka magodo echando kuita mupfunga wemvura. Naizvozvo misandu miviri inoti mutuvi negodo inonzi misandu yakabundira - condensed phases.
Kuverereka (Sublimation) - iri izwi rinoreva kushanduka kubva pakuva magodo echando kuenda pakuva mupfunga wemvura.
Kusaukaziya (Evapotranspiration)- iri izwi rashandiswa kududzira kutaika kwemvura ichibva pamichero kuenda pakuva mupfunga wemvura.
Mvura Inoyerera Pavhu (Run-off) - iyi imvura inoyerera pamusoro pevhu uye magoronga nenzizi. Imwe mvura inenge yayerera pavhu: inopinda muvhu, imwe yosasauka kupinda mumhepo, zhinji ichizopedzesera yachengetedzwa munyanza, nzizi negungwa.
Mvura Yemuvhu (Groundwater)- iyi imvura inosinina kana kunwirira ichipinda muvhu imwe ichigara muzvipakwa zvemvura (aquifers) zvinowanikwa pakati pehwendefa dzemabwe asingatendere mvura kupfuura. Imwe yemvura inoyerera nemuvhu inotubuka sezvisipiti imwe ichipedzesera yasinina nemuvhu kusvika kugungwa. Mvura inoyerera pamusoro nepasi pevhu inokonzerwa kudaro negunganidzo (gravity), uye nemutsindo (pressure) unosunda mvura kuti igadzikane iri muvhu .
Gungwa (Sea, Ocean) - iri izwi rinoreva nzvimbo dzakakurusa dzinochengeta mvura yakawanda ine munyu. Magungwa makuru anosanganisira Indian Ocean, Pacific Ocean, neAtlantic Ocean.
Nyanza (Lakes) - iri zita rapiwa kureva madziva akanyanya kukura anowanikwa padunhu anenge Lake Malawi, Lake Victoria, Lake Tanganyika. Nyanza inenge iri mvura yakaungana pasina kuvakirwa dhamu; izvi zvinosiyana neKariba Dam rakavakwa nevanhu. Zita iri rasiyanisa nekutaura kwemazuva ose kunoti nyanza negungwa zvimwechete. Zita iri riri kutoredzera pamutauro weChewa unoti Lake Malawi inonzi Nyanja - pano pavandudzwa kuti zviende kuChiShona. Nyanza yakakura zvakanyanya kudarika dziva
Kupeperutsa mupfunga wemvura (Advection) - zvakakosha kuti tizive kuti dai pasina mhepo inosunda mvura inosasauka kubva mugungwa, mvura iyoyi ingadai isinganaye padunhu asi yainaya kugungwa kwakare. Nokuda kwemhepo, mvura zhinji inosasauka kugungwa inopeperutswa ichizonaya padunhu. Iyi inovawo nzira yekuchenesa mvura iri mugungwa kuti inaye padunhu isisina kusvipiswa nemunyu wegungwa. Chiitiko ichi chinotaurwa muBhaibheri bhuku raAmos 9:6 apo panonzi Jehovha unodana mvura yegungwa achiinaisa panyika.
Jezi (run-off in English) zvinoreva mvura inoyerera pamusoro pevhu mushure mokunge kwanaya.
Mhando dzekuturuka kwemvura[chinja | edit source]
Mvura inenge yabundira iri mudenga inoturuka kubva mudenga nenzira dzakasiyana-siyana. Mudunhu reAfrica kuturuka kuzhinji kwemvura tinokuona kuburikidza nekunaya kwemadonhwe emvura. Kuturuka kwemvura kunoitikawo nenzira dzinoti sinowo, mhute, chivhuramabwe nedzimwe mhando dzinoonekwa kunyika dzinotonhora.
Kunaya kwemvura - uku ndiko kunaya kwemadonhwe emvura inonaya padunhu zvose nepagungwa; chikamu chizhinji chemvura chinonaya padunhu. Iyi ndiyo mhando yekuturuka kwemvura kwatinoona kazhinji muAfrica.
Sinowo (Snow)- sinowo inoturuka munzvimbo dzinotonhora zvakanyanya. Kazhinji sinowo inoturuka kana kuri kutonhora zviri pa 0o celsius zvichidzika, panova ndipo panogwamba mvura kuita magodo echando. Sinowo zhinji inonaya kunyika dzinotonhora dziri kuEurope, Asia, neNorth America. Mazaya echando anowanikwawo munzvimbo dzakakwirira zvakanyanya segomo reKilimanjaro kuKenya nekumakomo makuru ari kuChile kuSouth America.
Chivhuramabwe (Hailstorm) - iyi imvura inoturuka ichidonhedza tumagodo twemvura yakabundira nechando. Mune dzimwe nzvimbo chivhuramabwe chinoparadza zvirimwa chichiparura mashizha ezvirimwa.
Kuchengetedzwa kwemvura muZimbabwe[chinja | edit source]
Munyika yeZimbabwe bazi reZINWA ndiro rakapiwa hudaviri nehugabe pamusoro pekuchengetedzwa kwemvura iri munzizi, madhamu, uye iri muvhu. Vanochera zvimborani vanotora mvura imwecheteyo inosininina kupinda munzizi nemumadhamu; nokudaro ZINWA ine chinangwa chokuchengetedza mvura dzose nokuti pakupedzisira kwazvo imvura imweyo.
Nhevedzwa dzeMvura muBhaibheri[chinja | edit source]
Bhaibheri rine ndima dzinotaura pamusoro peNhevedzwa dzeMvura dzinotionesa kuti vanyori veBhaibheri vakanga vane ruzivo pamusoro pechiitiko ichi.
- Ndima iri muBhuku raAmos 9:6 inotaura kuti Jehovha unodana mvura yegungwa achiidira pavhu.
- Ecclesiastes 1:7 inotaura sezvizvi: "Nzizi dzose dzinodira mugungwa asi gungwa harizari; panzvimbo padzinobva nzizi ipapo mvura inodzokerazve".


text:
MASHURA ekwaani akadaro? Chembere kuberekeswa chitunha chemunhu siku nesikati, ichibvutirwa chikafu mundiro kana mumapoto umo munozoonekwa mazara netsvina yemunhu, asi vacho vari kuita izvi vasingaonekwe.
Sezvinonzi izvi zvishoma, chembere ine makore anodarika 100 ekuzvarwa iyi inonzwa izwi rinoimanikidza kuenda pabonde netuvana tuduku.
Vanotaura vonoti aya mabasa ezvidhoma, zvikwambo kana kuti ana “tula”.
Iri ndiro dambudziko riri kusangana nechemebere yekuVillage 11, kumindamirefu yeBumbe, kwaShe Benhura, kuMhondoro-Ngezi. Yaoneswa chitsvuku nezvinhu “zverima”
Mbuya Muzvuzvapi Mupeki, avo anongonzi vane makore anodarika 100 ekuberekwa, vave kugara vachingozhamba vachiti vanorohwa nekuberekeswa mutumbi wemunhu wavasingazive, usiku nesikati.
Mbuya Mupeki, avo vachiri kufamba vasina mudonzvo zvisinei nezera ravo, vanoti havana rugare. Nguva zhinji vanenge vakaremerwa nemutumbi wemunhu uyo vanoti anenge akanamatira kumusana kwavo.
Vanoti zvakare vanotemwa nematombo kana nezvimwe zvinhu zvinongobva mumhepo nekubvutirwa chikafu chichiri mumapoto kana kuti chava mundiro.
Midziyo yavo, kusanganisira mapoto nendiro, inotorwa mumba ichipotserwa panze kana kudzimba dzevavakidzani. Anoita bhaisikopo remahara iri havamuone.
Mbuya Mupeki vanoti vane fungidziro yekuti maminimini aya ari kukonzerwa nemushonga wekurimisa, wedivisi, wavakapihwa neimwe n’anga uyo vakazorasirira murwizi vasisaude.
Mbuya ava nevazukuru vavo havasisina mbatya dzakawanda mushure mekunge dzangobatira moto waingotanga wega.
Pakashanyirwa chembere iyi neKwayedza svondo rapera, yakawanikwa yakapfeka pitikoti bedzi, vachiti vakange vasisina dzimwe hembe.
Muhurukuro navo, vanoti ivo nevazukuru vavo vatatu havana rugare pamusha apa sezvo vachirohwa nekubvutirwa chikafu pamiromo nemundiro, zvikuru nyama, nezvinhu zvavasingaone.
“Ndinogara nevazukuru vangu vatatu, tukomana tuviri nemusikana mumwe chete. Ava vana vemwanakomana wangu mudiki.
“Ndinoberekeswa chitunha chemunhukadzi icho ndinotaurirwa nezwi remunhukadzi kuti, ‘Takura munhu wako’.
“Ndinogona kuswera ndakachitakura ndichingonzi ‘usachiburutse’. Ndikagara pasi ndipo pandinonzwa ndarerukirwa, chaburutswa nemunhu wandisingaone.
“Ndinochiberekeswa nevanhu nezvidhoma zvinotaura neni izvo ndisingaone asi ndichitonzwa kuti makumbo emunhu akarembera nemawoko acho achitova pamafudzi angu,” happy wheels yakadaro chembere ichiri kugwinya iyi.
Mbuya ava vanoti vakabika chikafu vanogona kuona mumapoto nemundiro musisina kudya, ringava sadza kana nyama. Panzvimbo yechikafu, vanoona mava netsvina yemunhu inenge ichipfumbuka hutsi. Vatori venhau apo vaiva pamusha uyu, Mbuya Mupeki vakaenda kubhedhuru kwavo uko vakadzoka vachiti mudhishi ravo raiva nefetereza vakawana mazara tsvina yemunhu, nguva iyoyo. Vatori venhau vakapindwa nekutya kukuru mushure mekunzwa izvi, izvo zvakaita kuti vatadze kutora mufananidzo wedhishi rainzi rainge rati kabu netsvina iri.
Mbuya Mupeki vakati zvidhoma izvi zvinovaudza kuti vapinde pabonde nepwere idzo vakadura nemazita kuvatori venhau.
“Izwi rezvidhoma rinonditaurira kuti ndirare netukomana utwu. Ndinonzi tora mwana uyu urare naye. Haisi mhosva yangu, zvinonditi ndikarega kuita izvi zvinondirova kana kundiuraya.”
Mbuya Mupeki vakabereka vana gumi, vakomana vose, asi vangosara nevana chete. Vanoti hapana mwana anoda kugara navo nekuda kwedambudziko ravainaro iri.
Vakaenderera mberi vachiti: “Murume wangu, Josiah Mupeki, akafa kare tichiri kugara kuBulawayo, kwaShe Dhlodhlo, kuInsiza. Ini ndaona kuti ndava shirikadzi ndakazotsvaga mushonga wekuti ndirimewo sezvinoita vamwe ndokutsvaga nyanga yekurima kune imwe n’anga yaiva tera pane chimwe chitoro. Nyanga iyi yakandishandira zvikuru ndikaita mombe dzaidarika makumi mana idzo takazouya nadzo kuno kuMhondoro uko tairima zvinotyisa.
“Ndakazoirasa apo ndakaiudza kuti ‘ndinotenda nezvawakandiitira’ ndokuisiya murwizi rwaTshlangani, padivi pedombo raiva mumvura ndikaiti ‘chienda zvako’. Pamwe ndiyo nyanga iyi iri kundipa matambudziko aya.
Hamheno, asi pandakaipihwa yakanzi yaisava neropa remunhu.”
Vanoti nyanga iyi yaiva yakamonerwa machira asi zvaiva mukati mayo havazvizive.
Chembere iyi haisisina kana mombe imwe chete sezvo dzimwe dzakafa, dzimwe dzikatorwa nen’anga nemaporofita vachiti vanogona kuibatsira mudambudziko rayo iri.
Rimwe dambudziko raMbuya Mupeki ndere kusanganiswa kwehupfu nemvura vachinzwa izwi rinovati ngavazvikambure semukaka. Mazwi ezvinhu izvi anonzi anonzwikwawo nevamwe vanhu vemumusha uyu asi vasina chavanoona.
VaLawrence Musorowegomo (59), vanova munyori wasabhuku, vanoti ivo mumwe wevanhu vakatemwa nematombo anobva pamusha pechembere iyi.
Vakati: “Ini ndakatemwa ndaenda ndichida kunonamatapo. Chanetsa iye zvino vanhu vakakumbirwa zvekudya nambuya ava vakavapa kudya kwacho kunoshaikwa. Zvave kuita kuti vanhu vatye kuvabatsira, mbuya ava vachafa nenzara.”


text:
Hardway Nyakuwarwa
MUMWE bhishopu anonzi akatiza papurupiti apo aiparidza mushure mekunge aimbove mudzimai wake aenda kuchechi nemupurisa vachida kumupa masamanisi ekuti aende kudare. Izvi zvakabuda muHarare Civil Court apo Never Mbizi akamhan’arira aimbove mudzimai wake, Yeukai Mushaninga, achida kuti dare ridzikise $250 yarakatema yemendenenzi iye asipo.
“Changamire wangu, ndinokumbira kuti dare ridzikise mutongo waro wekutanga sezvo wakatemwa ini ndisipo. Handina kuona masamanisi ekuti ndakanga ndichidiwa kudare, mapepa akatumirwa kukero yekuMabvuku isiri iyo. Ini ndinogara pakero inoti 53 Rukariro Primary School, Murewa, nekudaro handina chandaiziva,” akadaro Mbizi.
“Ndinoda kupa mudzimai uyu $50 pamwedzi uyezve ndichizobhadhara mari dzose dzinodiwa kuchikoro nekuchipatara. Ndiri murimi anowana mari kupera kwemwedzi woga-woga handina chimwe chandinoita,” akadaro Mbizi.
Mushaninga akati Mbizi ainyepera dare sezvo ari bhishopu weimwe chechi.
“Murume uyu ndibishop wechechi inonzi Rama Mission in Christ inowanikwa kuChitungwiza nekwaMurewa uye anopihwa mari yakawanda nevatendi vake.
‘‘Ndakaenda ndichida kumupa masamanisi ari kuchechi kwaSeke, kuUnit D paDudzai Primary School. Pandakasvika nemupurisa akabva abva pamberi pevanhu papurupiti ndokutiza.
‘‘Ari kureva nhema kuti anga asingazvizivi,” akadaro Mushaninga.
Akati zvakare mwana wake haasi kuenda kuchikoro nekuda kwekushaya mari.
Mutongi Trevor Nyatsanza akati Mabhiza abhadhare $50 pamwedzi pamwe nekubvisa mari yechikoro neyechipatara.


text:
Chii Chinonzi Umambo hwaMwari?
Ungati here . . .
chinhu chiri mumwoyo mako?
kutaura kwedimikira?
ihurumende iri kudenga?
BHAIBHERI RINOMBOTII?
“Mwari wokudenga achamutsa umambo husingazomboparadzwi.”
‘Takapiwa mwanakomana; uye hurumende ichava papfudzi rake.’
ZVARINOTAURA ZVINGAKUBATSIRA SEI?
Hurumende yakanaka inogona kukubatsira iwe pachako.
—Isaya 48:17, 18.
Utano hwakakwana uye mufaro munyika itsva iri kuuya.
—Zvakazarurwa 21:3, 4.
TINGANYATSOBVUMA HERE ZVINOTAURWA NEBHAIBHERI?
Hongu, nemhaka yezvikonzero zviviri:
Jesu akaratidza zvichaitwa neUmambo hwaMwari. Jesu akadzidzisa vateveri vake kuti vanyengeterere kuti Umambo hwaMwari huuye uye kuti kuda kwaMwari kuitwe panyika. (Mateu 6:9, 10) Jesu akaratidza mapindurirwo achaitwa munyengetero iwoyo.
Paaiva panyika, Jesu akapa zvokudya vanhu vaiva nenzara, akaporesa vairwara uye akamutsa vakafa! (Mateu 15:29-38; Johani 11:38-44) SeMutongi woUmambo hwaMwari mune ramangwana, Jesu akaratidza muchidimbu zvinhu zvichaitirwa vanhu vachatongwa neUmambo ihwohwo.
—Zvakazarurwa 11:15.
Zviri kuitika munyika yose zvinoratidza kuti Umambo hwaMwari huchauya nokukurumidza. Jesu akafanotaura kuti Umambo pahunenge hwava pedyo nokuunza rugare panyika, nyika yose ichatambudzwa nehondo, nzara, uye kudengenyeka kwenyika.
—Mateu 24:3, 7.
Mazuva ano tinoona zvinhu izvozvo chaizvo zvichiitika. Saka tinogona kuva nechivimbo chokuti Umambo hwaMwari huchakurumidza kugumisa matambudziko ose iwayo.
ZVOKUFUNGA NEZVAZVO
Upenyu huchange hwakaita sei Umambo hwaMwari pahunenge hwava kutonga?
Bhaibheri rinopindura mubvunzo iwoyo pana PISAREMA 37:29 naISAYA 65:21-23.


text:
Wedzaniso
Muchidzidzo masvomhu, wedzaniso (Addition in English) chiitiko chinobatanidza mapoka ezvinhu kuti ave boka guru. Pamuenzaniso uri kurudyi, pane mapoka maviri rekutanga rine nhengo 3, rechipiri rine nhengo 2 - kana zvabatanidzwa nhengo dzose dziripo dzinokwana shanu (5). Naizvozvo tinoti 3 + 2 = 5. Wedzaniso inoshandiswa kubatanidza huwandu hwezvinhu kuchisahndiswa nhamba dzakasiyana dzinosanganisira, nhamba pfocho, dimbu, nhamba svinu, nhamba dzisisvinu, zvichingodaro.
Mitemo yewedzaniso[chinja | edit source]
- Pakuwedzanisa nhamba, hazvina basa kuti nhamba yatanga iri pamberi pechiratidzo chewedzaniso ndeipi. Zvinobuda hazvishanduke.
- Panowedzaniswa nhamba dzinodarika mbiri, hazvina basa kuti nhamba yatanga ndeipi, kurongeka kwenhamba dziri kuwedzaniswa hakushandure zvinobuda.
- Kudzokorora wedzaniso ya 1 kwakafanana nekuverenga nhamba dzinotevedzana.
- Kuwedzanisa nhamba na 0 (zero) hakushandure nhamba.
Mamwe mashoko anoreva wedzaniso ndeanoti, kukumbanidza, kubatanidza, kususukidza.


text:
Mburungwa
Muchidzidzo chePimanyika, mburungwa (Sphere) izwi rinoreva chiumbwa chakaurungana kuita bhora. Vamwe vatauri vanoti: chinhenderekwa, chiurungwe; mhumburu kana kuti urungano. chiso cheurungano chine nhambwe dzakaenzana kubva pamboni (centre) remburumbwa; nhambwe iyi inodanwa kunzi taramunyongo, (radius).
Zvinhu zvine kuumbwa kwemburumbwa zvinosanganisira: bhora, mazhanje nemimwe michero uye Rinopasi ratigere.
Mburungwagama ndiyo inonzi hemisphere kuEnglish.
Kabhora kadiki kakapfava kanonzi mbungo - muenzaniso tennis ball.
Burumbwa, bumburu, burungwa zvinoreva zibhora ziguru rechinhu chero chipi zvacho.
Mashoko ri kuEnglish ane chekuita nemburungwa anofanirwa kuturikirwa anosanganisira: circuit, orbit, cycle, ellipse.
Mbumbwa (Object that has been moulded into round shape) kana bumbwa.
Kuburunga (coil up; curl up).
Kuburumbudza (roll or roll away) apa kureva kukungurutsa kana kukunguruka.


text:
Muteremuko
Muchidzidzo chepimanyika , shoko rokuti muteremuko (gradient) rinodudza mwero wemukwidza kana kana materu zvichienzaniswa nepakati sandarara. Kuti tiwane nhamba inotaura muteremuko tinokwanisa kushandisa nzira mbiri.
- Nzira yokutanga inotora govano iri pakati penhambwe dzapimwa pane hukwidza nepakati sandarara (rise and run).
- Nzira yechipiri inopima gonya riri pakati pemusandarara neuso hwemakata acho. Apa ‘’’muteremuko’’’ unenge wotaurwa semupimo wegonya.
Muenzaniso[chinja | edit source]
Ngatitorei muenzaniso wemunhu ari kukwira manera kubva pasi kuenda pamusoro, padenga remba. Ngatitii zvakapimwa kuti chitsitsinho chemanera chakamiswa chiri 4 mita kubva kumadziro emba, uye nhambwe yokubva pasi kusvika padenga inopimwa kuita 8 mita.
- Nenzira yokutanga inotora govano nhambwe yehukwidza (8 mita) nenhambwe yemusandarara uri pakati pemanera nemadziro emba (4 mita). Govano iyi inowanikwa iri 2.0; izvi zvoreva kuti 2.0 ndiwo muteremuko uripo.
- Nenzira yechipiri gonya riri pakati pemanera nemusandarara ndiro rinopimwa kana kutsvakwa kuburikidza negovano dzePimagonyanhatu. Apa panenge poshandiswa govano inonzi tangent. Gonya riripo rakakura 63.4o.


text:
NYAYA IRI PAKAVHA | JESU ANOTIPONESA
Rufu rwaJesu Rwuchayeukwa
—Riini Uye Kupi?
Usiku hwokupedzisira asati afa, Jesu akaudza vadzidzi vake kuti vazoyeuka kutifira kwaakanga ava kuda kuita. Akavaudza kuti: “Rambai muchiita izvi muchindiyeuka.”—Ruka 22:19.
Gore rino, musi wakataura Jesu kuti tinofanira kuyeuka rufu rwake unoenderana nemusi weChishanu 3 April, zuva ranyura. Zvapupu zvaJehovha zvinokukoka nemhuri yako kuti muuyewo kuzoteerera pachatsanangurwa kuti sei kufa kwakaita Jesu kuchikosha uye kuti kunogona kukubatsira sei.


text:
Chubhu dzinotakura ropa
Chinyorwa chino chinotaura pamusoro pechubhu dzinotakura ropa (blood vessels in English) ichubhu dzinotakura ropa pakati penhengo dzose dzemuviri kudzosera kumoyo kana kubva kumoyo.
Mhando dzechubhu dzinotakura ropa[chinja | edit source]
Kune mhando dzakasiyana dzechubhu dzinotakura ropa dzinodanwa kunzi veins, arteries, capillaries kuEnglish. Pachinyorwa chino pachaedzwa kupatsanura mhando dzechubhu idzi kuti dzionekwe musiyano wadzo.
Tsinga[chinja | edit source]
Artery ichanzi tsinga nokuti idzi ihuru uye dzinonatsa kuonekwa nechekunze paganda. Tsinga dzinotakura ropa kubva kumoyo kuenda kune dzimwe nhengo dzemuviri.
Mutsi[chinja | edit source]
Vein ichanzi mutsi nokuti iyi idiki pane tsinga uye hainyanye kuonekwa nechekunze. Mitsi inotakura ropa kubva kunhengo dzemuviri kudzosera kumoyo. Shoko rokuti mutsi rinoda kutodzana nerokuti umutsi rinoreva blood vessel kumutauro wechiKirundu chinotaurwa kuBurundi. Pano shoko iri rashansiwa kuti pakwaniswe kupatsanura musiyano wechubhu dzinotakura ropa; kana kuchizenge kwawanikwa rimwe zita riri nani tichashandisa iroro.
Mushwaira[chinja | edit source]
Mushwaira (Capillary blood vessel) zvinoreva mhando yetsinga ndikisa dzinobatsira mukutsinhana kana kugachidzana kwezvinhu zvinowanikwa mumuviri zvinoti: oxygen, carbon dioxide, mvura, chikafu, nemishonga inoraswa pakati peropa nenhengo dzemuviri. Mishwaira inobatanidza tsinga hombe dzinotakura ropa kubva kumoyo kuenda kunhengo dzomuviri netsinga ndiki chinodzosera ropa kumoyo.


text:
Nhamba Ndandira
Mazwi anoti nhamba ndandira (positive number) ari kushandiswa pano kuturikira nhamba yakakura kudarika zero. Mazwi aya anobva pakuti nhamba dzemhando idzi dziri pamundanda wakarongeka zvakarurama kubva pana zero uchikwira zvichitevedza hukuru hwenhamba . Shoko reEnglish rokuti positive rinotodzana nerinoti positioned apa kureva kurongeka kwakaringana kwezvinhu. KuChiShona shoko rokuti kundanda rinoreva kuronga zvinhu zvakaringana nemwero wehukuru hwazvo. Nhamba ndandira inopangidzwa nechiratidzo + pamberi payo sezvizvi: +253. Asi mukutaura kwemazuva ose nhamba dzose dzisina chiratidzo chekupungudza - dzinoverengwa senhamba ndandira.
Nhamba iri pasi iri ndiki kuna zero inonzi nhamba ndemera iri zita richitodzana nezwi rinoti ndemo rinoreva maitiro ekatsika kekupokana nezviripo.
Kurerutsa Mutauro[chinja | edit source]
- Ndandira rinoreva positive.
- Rundandira rinoreva positivity.
- +263 inhamba ndandira ine huhombe hwakaenzana na -263 inova nhamba ndemera.


text:
Dzoro
Shoko rokuti dzoro kana janha (1. Turn on roster; 2. Shift at work) rinoreva chijanha kana pachiitwa mubatira pamwe pabasa. Kumamisha vanhu vaibatanidza matanga emombe dzavo pakuenda kumafuro vachipanana mazuva okuti nhasi mombe dzinofudzwa nanhingi watichati Irikidzai. Musi kana wasvika wokuti Irikidzai afudze mombe zvaidzi ane dzoro kana kuti ane janha rokufudza mombe dzematanga mzhinji aya.
Kurerutsa Mutauro[chinja | edit source]
- Hushe madzoro kunotonga ngana nhasi mangwana kwouya mumwe akasiyana.
- Handigoni kuuya kumutambo wenhabvu, ndine dzoro.


text:
Ndiani Chaizvo Ari Kutonga Nyika?
Unofunga kuti . . .
ndiMwari here?
vanhu here?
ndiSatani here?
BHAIBHERI RINOMBOTII?
“Satani ndiye anotonga pasi pano.”—1 Johani 5:19, Bhaibheri Rinoera.
‘Mwanakomana waMwari akauya . . . kuzoparadza mabasa aSatani.’—1 Johani 3:8, Bhaibheri Rinoera.
ZVARINOTAURA ZVINGAKUBATSIRA SEI?
Uchawana tsanangudzo dzinonzwisisika dzematambudziko ari munyika.—Zvakazarurwa 12:12.
Uchawana chikonzero chokutenda kuti nyika ino ichachinja yova yakanaka.—1 Johani 2:17.
TINGANYATSOBVUMA HERE ZVINOTAURWA NEBHAIBHERI?
Hongu. Tine zvikonzero zvitatu zvinoita kuti tidaro:
Utongi hwaSatani hahuna kwahuchasvika. Jehovha haasi kuzosiya Satani achiramba achitonga vanhu. Anovimbisa ‘kuparadza Dhiyabhorosi,’ obvisa zvose zvakakanganiswa naSatani.—VaHebheru 2:14, Shanduro yeNyika Itsva.
Mwari akasarudza Jesu Kristu kuti atonge nyika. Jesu akasiyana zvachose nemutongi wenyika ariko iye zvino ane utsinye, anongotsvaka zvakamunakira. Achitaura nezvoutongi hwaJesu, Mwari akavimbisa kuti: “Achanzwira ngoni vasina simba navanoshayiwa . . . Achavanunura pakudzvinyirirwa nokuitirwa chisimba.”—Pisarema 72:13, 14, Bhaibheri Dzvene.
Mwari haanyepi. Bhaibheri rinonyatsoti: Hazvibviri “kuti Mwari areve nhema.” (VaHebheru 6:18) Kana Jehovha akavimbisa kuita chimwe chinhu, zvakangofanana nokuti atochiita! (Isaya 55:10, 11) “Mutongi wenyika ino achadzingwa.”—Johani 12:31.
ZVOKUFUNGA NEZVAZVO
Nyika ichange yaita sei kana mutongi wayo abviswa?
Bhaibheri rinopindura mubvunzo iwoyo pana PISAREMA 37:10, 11 naZVAKAZARURWA 21:3, 4.


text:
NHARIREYOMURINDI JULY 2014
Sei Zvakaipa Zvichiitika Kuvanhu Vakanaka?
Mwari ndiye ari kukonzera here? Imhaka yezvavakaita vasati vaberekwazve here? Pane zvatingaita here kuti titize uipi nekutambura?
Zvakaipa Zvatekeshera!
Kana kuina Mwari wemasimbaose, nei asingadziviriri vanhu vakanaka pane zvakaipa?
Sei Zvakaipa Zvichiitika Kuvanhu Vakanaka?
Bhaibheri rinotaura zvinhu zvitatu zvinokonzera kutambura.
Mwari Achaitei Neuipi?
Unoda kurarama munyika iyo zvakaipa zvichange zvisisaitiki kune vakanaka here?
Hapana Kwandaienda Ndisina Pfuti Yangu
Annunziato Lugarà aiva muchikwata chaiita zvechisimba, asi kushanyira kwaakaita Imba yoUmambo kwakachinja upenyu hwake.
Unofanira Kuranga Sei Vana Vako?
Bhaibheri rinotsanangura zvinhu zvitatu zvinoita kuti chirango chinyatsoshanda.
Waizviziva Here?
Vavaki vengarava vekare vaiita sei kuti mvura isapinda mungarava? Hove dzaiitwa sei kuti dzisaora kare?
Zvinoita Here Kuti Uone Mwari Asingaoneki?
Dzidza kuti ungashandisa sei “maziso emwoyo” wako.”
Mibvunzo yeBhaibheri Inopindurwa
Munyengetero inzira yekungokumbira kubatsirwa here?
Zvimwe Zviri paIndaneti
Njodzi Dzinongoitika Dzoga Ishamhu yaMwari Here?
Tarisa uone zvinhu zvitatu zviri muBhaibheri zvinoitwa naMwari asati aparadza vanhu.


text:
Nzenda
Muchidzidzo chePimanyika, nzenda (dimensions) rinoreva nhamba shomane (minimum) yezviringani inokwana kudoma pane chimiso munzvimbo iri kutaurwa nezvayo.
- Mutsetse une nzenda imwe (1), hurefu chete nokuti nhambwe imwe (1) yehurefu inokwana kudoma pane chimiso chiri pamutsetse.
- Chiumbwa chiri pauso hwakati sandarara (plane) chine nzenda mbiri (2), hwasha nehurefu. Panodiwa mipimo miviri kutsangudza kukura kwakaita mhando yechiumbwa - hwasha, nehurefu.
- Chiumbwa chine mumhu chinonzi chine nzenda nhatu (3); hwasha, hurefu, nehudzamu. Hatikwanise kutsangudza kukura kwakaita mhando yechiumbwa ichi tisina kupa mipimo mitatu iri yose - hwasha, hurefu nehudzamu .
Shoko iri rinotoredzera pane rokuti kuenda. Saka 3-dimensiional shape unokwanisa kuenda uchitevedza mupimo wehwasha, hurefu, nehudzamu - nzenda nhatu.


text:
Kukombodza (zvirimwa)
Kukombodza (prolific, reach full potential) zvinoreva kukura, kururama kana kubudirira kusvika napose panogoneka. Shoko iri rinotodzana nerekuti kukomborera rinoreva kuitira zvakanaka, zvakarurama, zvinofadza pamweya kana panyama.
Kurerutsa Mutauro[chinja | edit source]
- Mbambaira iyi yakaisvokombodza kureva kuti yakakura uye inotapira zviri zvakanyanya.
- Mbesanwa dzinokombodza chere dziri muvhu rine mufudze.
- Munhu ane maoko ekurima mbesa anonzi ane makombodzwa, sokuti Mai Tangai vane makombodzwa enzungu.